cyanic-selkie/wikianc huggingface dataset:
ಬಯೋಕಾನ್‌‌
ನಿಯೊಬಯೋಕಾನ್
ನಿಯೊಬಯೋಕಾನ್ ಎಫ್‌ಜೆಡ್ ಎಲ್‌ಎಲ್‌ಸಿ ಅಬು ಧಬಿ ಮೂಲದ ಸಂಶೋಧನಾ ಮತ್ತು ವ್ಯಾಪಾರ ಚಟುವಟಿಕೆಯ ಔಷಧೀಯ ಸಂಸ್ಥೆಯಾಗಿದೆ, ಇದನ್ನು 2008 ಜನವರಿಯಲ್ಲಿ ಸುಸಂಘಟಿಸಲಾಯಿತು. ಇದು ಒಂದು 50:50 ಜಂಟಿ ಹೂಡಿಕೆಯಾಗಿದ್ದು, ಅಬು ಧಬಿ-ಮೂಲದ ಔಷಧಿ ತಯಾರಿಕಾ ಸಂಸ್ಥೆ ನೊಯೊಫಾರ್ಮದೊಂದಿಗೆ, GCC ದೇಶಗಳಿಗೆ (ಗಲ್ಫ್ ಕೊಆಪರೇಷನ್ ಕವ್ನ್‌ಸಿಲ್) ಬಯೋಫಾರ್ಮಸೆಟಿಕಲ್ ಔಷಧಗಳನ್ನು ತಯಾರಿಸಿ ಮಾರಾಟಮಾಡಲು ಸ್ಥಾಪಿಸಲಾಯಿತು, ಹೊಸಾ ಸಂಸ್ಥೆಯ ಉತ್ಪನ್ನ ನಿವೇದನೆಗಳು ಬಯೊಲಾಜಿಕಲ್ಸ್ (ಜೈವಿಕ ಔಷಧಗಳನ್ನು), ಒಡೆತನದ/ಪರವಾನಗಿ ಪದೆದ ಉತ್ಪನ್ನಗಳನ್ನು, ನಿಮಿತ್ತದ ಚಿಕಿತ್ಸಕಗಳನ್ನು, ಸಂಶೋಧನಾ-ಆಧಾರದ ಬೇರ್ಪಡಿಸಿದ ಔಷಧತಯಾರಿಕಾ ಸಂಕೇತಗಳನ್ನು ಮತ್ತು ನವೀನತೆಯನ್ನು ಕಲ್ಪಿಸಿದ ಔಷಧ ಮುಟ್ಟಿಸುವ ಪದ್ಧತಿಗಳನ್ನು ಒಳಗೊಂಡಿವೆ. ಇದು ಯುಎಇ ನಲ್ಲಿ ಅಬ್ರಾಕ್ಸಾನೆ® ಯನ್ನು ಸಹ ಪ್ರಾರಂಭಿಸಿದೆ. ,
ಬಯೋಕಾನ್ ಮತ್ತು ಅಮಿಲಿನ್
ಮದುಮೇಹ ರೋಗದ ಸಂಭವನೀಯ ಚಿಕಿತ್ಸೆಗಾಗಿ ವಿನೂತನ ಪೆಪ್ಟೈಡ್ ಚಿಕಿತ್ಸಕಗಳನ್ನು ಅಭಿವೃದ್ದಿಪಡಿಸಲು, ವಾಣಿಜ್ಯೀಕರಣಗೊಳಿಸಲು ಮತ್ತು ಇವುಗಳನ್ನು ತಯಾರಿಸಲು, 2009ರಲ್ಲಿ, ಯುನೈಟೆಡ್ ಸ್ಟೇಟ್ಸ್‌ನ ಬಯೋಕಾನ್ ಮತ್ತು ಅಮಿಲಿನ್ ಫಾರ್ಮಸೆಟಿಕಲ್ಸ್ ಒಪ್ಪಂದ ಮಾಡಿಕೊಂಡಿವೆ. ಅಮ್ಲಿನ್ ಪೆಪ್‌ಟೈಡ್ ಹಾರ್ಮೋನ್ ಅಭಿವೃದ್ದಿಯಲ್ಲಿ ಪರಿಣತಿಯನ್ನು ಒದಗಿಸುತ್ತದೆ, ಮುಖ್ಯವಾಗಿ ಪಿಹೈಬ್ರಿಡ್ ತಂತ್ರಜ್ಞಾನ ಮತ್ತು ಮೆಟಬೊಲಿಕ್ ರೋಗ ಚಿಕಿತ್ಸಕಗಳ ವಿಭಾಗದಲ್ಲಿ. ಬಯೋಕಾನ್ ಇದರ ಪರಿಣತೆಯನ್ನು ಮರುಮಿಶ್ರಿತ ಮೈಕ್ರೊಬಯಲ್ ಅವಿರ್ಭಾವದಲ್ಲಿ ಉಪಯೋಗಿಸುಕೊಳ್ಳುತ್ತದೆ ಮತ್ತು ಮದುಮೇಹ ಉತ್ಪನ್ನಗಳ ಚಿಕಿತ್ಸಕ ಪೂರ್ವದ ಮತ್ತು ಚಿಕಿತ್ಸಕ ಬೆಳವಣಿಗೆಯಲ್ಲಿ ಅನುಭವವನ್ನು ಪಡೆದು ಕೂಡಿಕೆ (ಮಿಶ್ರಣ)ಗಳನ್ನು ತಯಾರಿಸುತ್ತದೆ. ,
ಬಯೋಕಾನ್ ಮತ್ತು IATRICa
2008ರಲ್ಲಿ, ಯುನೈಟೆಡ್ ಸ್ಟೇಟ್ಸ್‌ನ ಬಯೋಕಾನ್ ಮತ್ತು IATRICa, ಕೇನ್ಸರ್ ಮತ್ತು ಸಾಂಕ್ರಾಮಿಕ ರೋಗಗಳಿಗೆ ಸಂಬಧಪಟ್ಟ ಲಸಿಕೆಯನ್ನು ಅಭಿವೃದ್ಧಿಪಡಿಸಲು ಪಾಲುದಾರಿಕಾ ಒಪ್ಪಂದವನ್ನು ಮಾಡಿಕೊಂಡವು. ಈ ಸಂಸ್ಥೆಗಳು IATRICa’ದ ತಾಂತ್ರಿಕ ಕುಶಲತೆಯ ಮತ್ತು ಬಯೋಕಾನಿನ ಔಷಧಗಳ ಅಭಿವೃದ್ಧಿ, ಜೈವಿಕ ಉತ್ಪಾದನೆ, ಮತ್ತು ಚಿಕಿತ್ಸಕ ಸಂಶೋಧನೆಯಲ್ಲಿನ ಪರಿಣತಿಯ ಆಧಾರದಮೇಲೆ ಉಮೆದುವಾರ ಉತ್ಪಾದನೆಗಳನ್ನು ಅಭಿವೃದ್ದಿಪಡಿಸುತ್ತಿದ್ದರು. ಈ ಹೊಂದಾಣಿಕೆಯ ಮುಖ್ಯ ಉದ್ದೇಶವು ಬಾವುನಿಂದ ಕಳೆದುಕೊಳ್ಳುವ ರೋಗನಿರೋಧಕ ಶಕ್ತಿಯ ಲಸಿಕೆಯನ್ನು ಅಭಿವೃದ್ದಿಪಡಿಸುವ, ಮತ್ತು ರೋಗನಿರೋಧಕ ಶಕ್ತಿಯನ್ನು ರಕ್ಷಿಸುವ T ಕೋಶವನ್ನು ವರ್ಧಿಸುವುದಾಗಿದೆ. ಪ್ರಸ್ತುತ ಕಾಂಜುಗೇಟ್ ಮೊನೊಕ್ಲೊನಿಕಲ್ ಪ್ರತಿಕಾಯವನ್ನು ಇನ್ನು ಹೆಚ್ಚು ಅಭಿವೃದ್ದಿಪಡಿಸುವ ವಿಧಾನಗಳನ್ನು ಕುರಿತ ಅಧ್ಯಯನ ನಡೆಯುತ್ತಿದೆ. ,
ಬಯೋಕಾನ್ ಮತ್ತು ಮೈಲಾನ್
2009ರಲ್ಲಿ, ಉತ್ತಮ ಗುಣಮಟ್ಟದ ಜೆನೆರಿಕ್ ರೋಗನಿರೋಧಕ ಲಸಿಕೆಗಳನ್ನು ಅಭಿವೃದ್ದಿಪಡಿಸಲು ಮತ್ತು ವಾಣಿಜ್ಯಾಕರಣಗೊಳಿಸಲು, ಬಯೋಕಾನ್ ಮೈಲಾನ್‌ದೊಂದಿಗೆ ಸಹಭಾಗಿತ್ವದ ಒಪ್ಪಂದವನ್ನು ಮಾಡಿಕೊಂಡಿದೆ. ಪಾಲುದಾರಿಕೆಯು ಬಯೋಕಾನ್’ನ ವೈಜ್ಞಾನಿಕ ಪರಿಣತೆಯನ್ನು ಮತ್ತು ವೈಜ್ಞಾನಿಕ ಕ್ಷೇತ್ರದಲ್ಲಿನ ಅತ್ಯುತ್ತಮ ತಂತ್ರಜ್ಞಾನದ ಅಭಿವೃದ್ದಿಯನ್ನು, ವೆಚ್ಚದ-ದಕ್ಷತೆಯನ್ನು, ಮತ್ತು ಮೈಲಾನ್‌’ನ ಜಾಗತಿಕ ವಾಣಿಜ್ಯ ಅಡಿವಣಿಗೆಯೊಂದಿಗಿನ ಅಳೆಯಬಹುದಾದ ರೋಗನಿರೋಧಕ ಲಸಿಕೆಗಳನ್ನು ತಯಾರಿಸುವಿಕೆಯನ್ನು, ಮತ್ತು ಪ್ರಪಂಚದಲ್ಲಿನ ಪರಿಣತೆಯನ್ನು ಸಂಯೋಜಿಸುತ್ತದೆ. ಮೈಲಾನ್ ಮತು ಬಯೋಕಾನ್ ಎರಡೂ ಅಭಿವೃದ್ಧಿಯನ್ನು, ಬಂಡವಾಳವನ್ನು ಮತ್ತು ಉತ್ಪನ್ನಗಳನ್ನು ಮಾರುಕಟ್ಟೆಗೆ ತರಲು ಬೇಕಾದ ಇತರ ವೆಚ್ಚಗಳನ್ನು ಸಮನಾಗಿ ಹಂಚಿಕೊಳ್ಳುತ್ತವೆ. ಮೈಲಾನ್, ಬಯೋಕಾನ್‌ದೊಂದಿಗಿನ ಲಾಭ ಹಂಚಿಕೊಳ್ಳುವ ಒಪ್ಪಂದದ ಮೂಲಕ ಯುಎಸ್‌ಎ, ಕೆನಡಾ, ಜಪಾನ್, ಆಸ್ಟ್ರೇಲಿಯಾ, ನ್ಯೂ ಝಿಲ್ಯಾಂಡ್, ಇಯು ಮತ್ತು ಯುರೋಪಿನ ಫ್ರೀ ಟ್ರೇಡ್ ಅಸೋಷಿಯೇಷನ್ ದೇಶಗಳಲ್ಲಿ ಅನನ್ಯ ವಣಿಜೀಕರಣ ಹಕ್ಕುಗಳನ್ನು ಪಡೆಯುತ್ತದೆ. ,
ಬಯೋಕಾನ್ ಮತ್ತು ಆಪ್ಟಿನರ್
ಬಯೋಕಾನ್ ಮತ್ತು ಆಪ್ಟಿನರ್ ಫಾರ್ಮಾಸೆಟಿಕಲ್ಸ್, ಕ್ಲೊಸ್ಟ್ರಿಡಿಯಮ್ ಡಿಫಿಸಿಲ್ ಇನ್‌ಪೆಕ್ಷನ್(ಸಿಡಿಐ) (ಏಕಾಣುಜೀವಿಯಿಂದ ಬರುವ ಸಾಂಕ್ರಾಮಿಕ ರೋಗ) ಗಳಂತಹ ತೀವ್ರತೆಯ ಸೋಂಕುಗಳ ಚಿಕಿತ್ಸೆಯಕಡೆಗೆ ಹೆಚ್ಚು ಕೇಂದ್ರೀಕರಿಸುವ, ಒಂದು ಜೈವಿಕ ಔಷಧೀಯ ಸಂಸ್ಥೆಯಾಗಿದ್ದು, ಇದು ಕ್ರಿಯಾತ್ಮಕ ಔಷಧೀಯ ಅಡಕ, ಫಿಡಾಕ್ಸೊಮಿಸಿನ್‌ನ ವಾಣಿಜ್ಯ ತಯಾರಿಕೆಗೆ ಧೀರ್ಘಕಾಲದ ಪೂರೈಕೆಯ ಒಪ್ಪಂದವನ್ನು ಪ್ರವೇಶಿಸಿದೆ. ,
ಬಯೋಕಾನ್ ಮತ್ತು ವ್ಯಾಕ್ಸಿನೆಕ್ಸ್
ಬಯೋಕಾನ್, ಯುಎಸ್ ಪ್ರತಿಕಾಯ ತಂತ್ರಜ್ಞಾನ ಪಾಲುದಾರ ಸಂಸ್ಥೆಯಾದ ವ್ಯಾಕ್ಸಿನೆಕ್ಸ್ ಜೊತೆಸೇರಿ ಸಂಪೂರ್ಣ ಮನುಜ ಪ್ರತಿಕಾಯಗಳಾದ ಬಿವಿಎಕ್ಸ್ 10 ಮತ್ತು ಬಿವಿಎಕ್ಸ್-20 ಗಳನ್ನು ಸಹ ಅಭಿವೃದ್ಧಿಪಡಿಸುತ್ತಿದೆ. ಪಾಲುದಾರಿಕೆಯು 204ರಲ್ಲಿ ಆರಂಭವಾಯಿತು. ಬಿವಿಎಕ್ಸ್ 10, ಟಿಎನ್‌ಎಫ್ (ಟುಮರ್ ನ್ಯುಕ್ರೋಸಿಸ್ ಪ್ಯಾಕ್ಟರ್)ನ ಗುರಿಯನ್ನು ಹೊಂದಿದೆ, ರೆಮಟೊಯಿಡ್ ಆರ್ಥಿಟಿಸ್ ರೋಗದಿಂದ ಬಳಲುತ್ತಿದ್ದ ರೋಗಿಗಳ ಉಲ್ಭಣ ಸ್ಥಿತಿಗೆ ಟಿಎನ್‌ಎಫ್‌ ಎಂದು ವ್ಯಕ್ತಪಡಿಸಲಾಗುತ್ತದೆ. ವ್ಯಾಕ್ಸಿನೆಕ್ಸ್‌ದೊಂದಿಗಿನ ಬಯೋಕಾನ್’ನ ಪಾಲುದಾರಿಕೆಯು ಅವರ ಒದೆತನದ ಮನುಜ ಪ್ರತಿಕಾಯದ ಆಧಾರ ತಂತ್ರಜ್ಞಾನಕ್ಕೆ ಪ್ರವೇಶಾವಕಾಶ ನೀಡುತ್ತದೆ, ಮತ್ತು ಅದರಿಂದ ಬಯೋಕಾನ್’ನ ಪ್ರತಿಕಾಯ ಪೈಪ್‌ಲೈನ್‌ಗೆ ಸುಭದ್ರ ಐಪಿ ರಕ್ಷಣೆಯನ್ನು ನೀಡುತ್ತದೆ. ,
ಬಯೋಕಾನ್ ಮತ್ತು ಆಬ್ರಾಕ್ಸಿಸ್
2007ರಲ್ಲಿ, ಬಯೋಕಾನ್ ಮತ್ತು ಆಬ್ರಾಕ್ಸಿಸ್ ಬಯೋಸೈನ್ಸ್, ಇಂಕ್. ಒಂದು ಒಪ್ಪಂದವನ್ನು ಮಾಡಿಕೊಂಡವು, ಇದು ಬಯೋಕಾನ್ ಜಿಸಿಎಸ್‌ಎಫ್ (ಗ್ರಾಮುಲೊಸೈಟ್ ಕಾಲನಿ-ಸ್ಟಿಮುಲೇಟಿಂಗ್ ಫ್ಯಾಕ್ಟರ್)ನ ಬಯೋಸಿಮಿಲರ್ ರೂಪಾಂತರವನ್ನು ಅಭಿವೃದ್ಧಿಪಡಿಸುವ ಮತ್ತು ಉತ್ತರ ಅಮೆರಿಕಾ ಮತ್ತು ಯುರೋಪಿನ ಮಾರುಕಟ್ಟೆಗಳಲ್ಲಿ ಮಾರಾಟಮಾಡುವ ಹಕ್ಕಿನ ಪರವಾನಗಿಯನ್ನು ನೀಡಲು ಸಹಾಯವಾಯಿತು. ಬಯೋಕಾನ್ ಪ್ರವಾನಿಗೆ ನೀಡುವ ಮುಂಗಡ ಶುಲ್ಕವನ್ನು ಪಡೆಯುತ್ತದೆ ಮತ್ತು, ಪರವಾನಗಿಯನ್ನು ನೀಡಿದ ನಂತರ ಆಬ್ರಾಕ್ಸಿಸ್ ಬಯೋಸೈನ್ಸ್‌ನಿಂದ ಗೌರವಧನವನ್ನು ಪಡೆಯುತ್ತದೆ. ಈ ಪಾಲುದಾರಿಕೆಯು ಬಯೋಕಾನ್’ನ ಆಂಕೊಥೆರಪೆಟಿಕ್ಸ್ ವಿಭಾಗವು ಕ್ಯಾನ್ಸರ್ ರೋಗದ ವಿರುದ್ಧದ ಮತ್ತೊಂದು ಔಷಧ - ಆಬ್ರಾಕ್ಸನೆ®ಯನ್ನು ತನ್ನ ಖಾತೆಗೆ ಸೇರಿಸಿಕೊಳ್ಳಲು ಸಹ ಸಹಾಯವಾಯಿತು. ಅಬ್ರಾಕ್ಸಿನ್ ಬಯೋಸೈನ್ಸ್‌ನಿಂದ ಪಡೆದ ಪರವಾನಿಗಿಯಿಂದ, ಬಯೋಕಾನ್ ಅಬ್ರಾಕ್ಸನೆ®ಯನ್ನು ಸ್ತನ ಕ್ಯಾನ್ಸರ್‌ಗೆ ಭಾರತದಲ್ಲಿ ಮಾರಾಟಮಾಡುವ ಹಕ್ಕನ್ನು ಪಡೆಯಿತು.
ಬಯೋಕಾನ್ ತಂತ್ರಜ್ಞಾನ
ಬಯೋಕಾನ್’ನ ಉತ್ಪಾದನಾ ತಂತ್ರಜ್ಞಾನಗಳು, ಇದು ವಿಶಿಷ್ಟ ಎಂಜಿಮ್ಸ್‌ ಸರಬರಾಜುಗರರಿಂದ ಜಾಗತಿಕ ಮಟ್ಟದಲ್ಲಿ ಜೈವಿಕ ಔಷಧಗಳ ಚಿಕ್ಕ ಅಣುಗಳನ್ನು, ಮರುಮಿಶ್ರಿತ ಪ್ರೊಟೀನ್‌ಗಳನ್ನು, ಪೆಪ್‌ಟೈಡ್‌ಗಳನ್ನು ಮತ್ತು ಮಾನೊಕ್ಲೊನಲ್ ಪ್ರತಿಕಾಯಗಳನ್ನು ಸರಬರಾಜುಮಾಡುವವರೆಗೂ ಬೆಳೆಯಲು ಅನುಕೂಲವಾಗಿವೆ. ಈ ತಂತ್ರಜ್ಞಾನಗಳ ಶ್ರೇಣಿಯು ದೊಡ್ಡ ಪ್ರಮಾಣದ ಮೈಕ್ರೊಬಯಲ್ ಫರ್ಮಂಟೇಷನ್‌, ರಾಸಾಯನಿಕ ಸಂಕ್ಷೇಪಣೆ, ಮಮ್ಮಲಿಯನ್ ವರ್ಗದ ಕೋಶ ವೆಳವಣಿಗೆ, ಪ್ರೊಟೀನ್ ಮತ್ತು ಪ್ರತಿಕಾಯ ಶುದ್ದೀಕರಣ ಪೂರೈಕೆಯನ್ನು ತುಂಬುವ ಅಸೆಪ್ಟಿಕ್ ಸೂತ್ರತ್ವಗಳ ವರೆಗೂ ವಿಸ್ತರಿಸಿದೆ.
ಬಯೋಕಾನ್’ನ ಮಾನವ ಇನ್ಸುಲಿನ್ ಸೌಲಭ್ಯ ಅನೇಕ ಕೃತಕವಾದ ತಂತ್ರಜ್ಞಾನಗಳನ್ನು ಹೊಂದಿದೆ ಮತ್ತು ಭಾರತದಲ್ಲಿ ಮೊದಲ ಭಾರಿಗೆ ಉಪಯೋಗಿಸಲಾದ ಸಾಧನಾ ಸಲಕರಣೆಗಳನ್ನು ಹೊಂದಿದೆ. ಗ್ರಾನುಲೊಸೈಟ್ ಕಾಲನಿ ಸ್ಟಿಮುಲೇಟಿಂಗ್ ಪ್ಯಾಕ್ಟರ್ (ಜಿಸಿಎಸ್‌ಎಫ್), ಸ್ಟೆಪ್ಟೋಕಿನಸೆ, ರೆಟೆಪ್ಲೇಸ್, ಮಾನವ ಬೆಳವಣಿಗೆ ಹಾರ್ಮೋನ್ ಮುಂತಾದವುಗಳಂತಹ ಇದರ ಬಯೋಸಿಮಿಲರುಗಳನ್ನು ಆಂತರಿಕ ಕೋಶದ ಮತ್ತು ಬಾಹ್ಯ ಕೋಶದ ಉತ್ಪನ್ನಗಳನ್ನು ನಿಭಾಯಿಸುವ ಸಾಧನಾ ಸಲಕರಣೆಗಳ ಸೌಲಭ್ಯದಲ್ಲಿ ಉತ್ಪಾದಿಸಲಾಗಿದೆ. ಇದರ ಅಧೀನ ಸಂಸ್ಥೆಯಾದ ಬಯೋಕಾನ್ ಬಯೋಫಾರ್ಮಾಸೆಟಿಕಲ್ಸ್ ಪ್ರೈವೇಟ್ ಲಿಮಿಟೆಡ್ ಮೂಲಕ, ಇದು ದೊಡ್ಡ ಪ್ರಮಾಣದ, ಬಹು-ಉತ್ಪನ್ನ, ಕೋಶ ಬೆಳವಣೆಗೆ ಸೌಲಭ್ಯವನ್ನು ವಿಸ್ತರಿಸಿದೆ.
ಬಯೋಕಾನ್ ಆರ್&ಡಿ
ಬಯೋಕಾನ್’ನ ಸಂಶೋಧನೆಯು-ಇದರ ಆರ್&ಡಿ ಸಂಪೂರ್ಣ ಔಷಧ ಅಭಿವೃದ್ಧಿ ಹಾದಿಯನ್ನೆ ಕೇಂದ್ರೀಕರಿಸುವಂತೆ ಮಾಡಿದೆ - ಇದು ಪ್ರೊಸೆಸ್ಸ್ (ಕರ್ಯವಿಧಾನ) ಅಭಿವೃದ್ದಿಯಿಂದ ಹಿಡಿದು, ನಾನ್-ಕ್ಲಿನಿಕಲ್ (ಚಿಕಿತ್ಸಕ ಅಲ್ಲದ) ಮತ್ತು ಚಿಕಿತ್ಸಕ ಸಂಶೋಧನೆಗಳ ವರೆಗೂ ವಿಸ್ತರಿಸಿದೆ.
ವಿಧಾನದ ವಿಜ್ಞಾನಗಳು
ಬಯೋಕಾನ್ ಅನೇಕ ಉತ್ಪನ್ನಗಳಿಗೆ ಕಾರ್ಯಗತಿಯನ್ನು ಅಭಿವೃದ್ದಿಪಡಿಸಿದೆ, ಅವುಗಳಲ್ಲಿ ಇನ್‌ಸುಲಿನ್, ಸ್ಟೆಪ್ಟೋಕಿನಸೆ, ಜಿಸಿಎಸ್‌ಎಫ್ ಮತ್ತು BIOMAb EGFR® ಗಳು ಒಳಗೊಂಡಿವೆ. ಈ ವಿಭಾಗದಲ್ಲಿ, ಇದು ಜಾಗತಿಕ ಗಣನಿಯಂತ್ರಿತ ಪ್ರಮಾಣಗಳನ್ನು ಹೊಂದಲು, ಕೋಶ ಸರಣಿಗಳನ್ನು, ಫರ್ಮಂಟೇಶನ್/ಶುದ್ಧೀಕರಣ/ಸರಿಯಾದ ಪ್ರಮಾಣ/ ಸೂತ್ರೀಕರಣ ಪ್ರಕ್ರಿಯೆ ಮತ್ತು ವಿಶ್ಲೇಷಣಾತ್ಮಕ ಪದ್ಧತಿಗಳನ್ನು ಸಹ ಅಭಿವೃದ್ದಿಪಡಿಸುತ್ತದೆ. ಇದು ಕಾರ್ಡಿಯೋವಾಸ್ಕುಲರ್, ಮಧುಮೇಹ, ನೆಫ್ರೋಲಜಿ (ಮೂತ್ರಜನಕಾಂಗಕ್ಕೆ ಸಂಬಂಧಿಸಿದ), ಇನ್ಫ್ಲಾಮೆಟರಿ (ಮೈಯಲ್ಲಿ ಉರಿ ಊತ ಉಂಟುಮಾಡುವ) ಮತ್ತು ಗ್ರಂಥಿ ಶಾಸ್ತ್ರ ಪ್ರದೇಶಗಳಿಗೆ ಹರಡುವ ರೋಗಗಳಿಗೆ ಮೈಕ್ರೊಬಯಲ್-ಉತ್ಪತ್ತಿಯ ಔಷಧೀಯ ಉತ್ಪನ್ನಗಳನ್ನು ಸಹ ಸಂಶೋಧಿಸುತ್ತದೆ ಮತ್ತು ಅಭಿವೃದ್ದಿಪಡಿಸುತ್ತದೆ.
ಚಿಕಿತ್ಸಕ ಅಲ್ಲದ ಸಂಶೋಧನೆ
ಬಯೋಕಾನ್ ವಿಜ್ಞಾನಿಗಳು, ಪರಿಕಲ್ಪನೆಯ ರುಜುವಾತನ್ನು ನೆಲೆಗೊಳಿಸಲು ಮತ್ತು ಪರಿಶೋಧನೆಯ ಅಡಿಯಲ್ಲಿ ಅಣುಗಳಲ್ಲಿನ ರಕ್ಷಣೆಯ ಆಶ್ವಾಸನೆಯನ್ನು ಒದಗಿಸಲು ವಿಷಶಾಸ್ತ್ರ ಮತ್ತು ಔಷಧಶಾಸ್ತ್ರಗಳ ಅಧ್ಯಯನಗಳನ್ನು ಕೈಗೆತ್ತಿಕೊಂಡರು. ಅವರು ಜಾಗತಿಕ ನಿಯಂತ್ರಿತ ಅವಶ್ಯಕತೆಗಳನ್ನು ಪೂರೈಸುವ ಅಧ್ಯಯನಗಳನ್ನು ಯೋಜಿಸುವರು, ಅಭಿವೃದ್ದಿಪಡಿಸುವರು, ಮತ್ತು ಕಾರ್ಯಗತಗೊಳಿಸುವರು.
ಕೈಗೆಟುಕಬಲ್ಲ ಔಷಧಗಳು
ಪ್ರಪಂಚದ ಔಷಧಗಳ ಅವಶ್ಯಕತೆಗಳನ್ನು ಪೂರೈಸಲು ಕೈಗೆಟುಕಬಲ್ಲ ಆವಿಷ್ಕಾರವು ಕ್ಲಿಷ್ಟವಾದುದು ಎಂದು ಬಯೋಕಾನ್ ನಂಬುತ್ತದೆ. ಜಾಗತಿಕ ಹೆಲ್ತ್‌ಕೇರ್ ಉದ್ದಿಮೆಯು ಕೊಳ್ಳುವಿಕೆಯ ಮತ್ತು ಪಡೆಯುವಿಕೆಯ ಬಿಕ್ಕಟ್ಟನ್ನು ಎದುರಿಸುತ್ತಿದೆ. ಔಷಧ ಪೈಪ್‌ಲೈನುಗಳನ್ನು ಒಣಗಿಸುವಲ್ಲಿ ಮತ್ತು ಸಂಶೋಧನೆಯ ಉತ್ಪಾದಕತೆ ಕ್ಷೀಣಿಸುವಲ್ಲಿ ಮತ್ತು ದುಬಾರಿ ಔಷಧ ಸಂಶೋಧನೆಯಲ್ಲಿ, ಭಾರತ ಅತ್ಯಂತ ದೊಡ್ಡ ಪ್ರಮಾಣದ ವೆಚ್ಚದ ಪ್ರಯೋಜನೆಗಳನ್ನು ಒದಗಿಸುತ್ತದೆ – ಅಂದರೆ ಭಾರತದಲ್ಲಿ ಔಷಧೀಯ ಸಂಶೋಧನೆಗಳನ್ನು US ನಲ್ಲಿ ಆಗುವ ವೆಚ್ಚದ ನಾಲ್ಕನೆಯ ಇಂದು ಭಾಗದಷ್ಟು ವೆಚ್ಚದಲ್ಲಿ ಮಾಡಬಹುದಾಗಿದೆ ಇದನ್ನುಮೀರಿ, ದೇಶವು ದೊಡ್ಡ ಪ್ರಮಾಣದ, ಆಂಗ್ಲಭಾಷೆ ಮಾತನಾಡುವ ಯೋಗ್ಯತೆಯ ಕೆಲಸಗಾರರನ್ನು, ಸಂಶೋಧನೆಯ ವೈಜ್ಞಾನಿಕ ಪ್ರಯೋಗಾಲಯಗಳನ್ನು ಮತ್ತು ಸಾಂಪ್ರದಾಯಿಕ ಔಷಧೀಯ ಸಾಮರ್ಥ್ಯಗಳನ್ನು ಹೊಂದಿದೆ. ಬಂಡವಾಳದ ಅತ್ಯುತ್ತಮ ಸಾರ್ಥಕತೆಯೊಂದಿಗೆ ಭಾರತದಲ್ಲಿ ಹೊಸಾ ಔಷಧವನ್ನು ಸಂಶೋಧಿಸಲು ಮತ್ತು ಅಭಿವೃದ್ದಿಪಡಿಸಲು ಈ ವಿಷಯಗಳನ್ನು ಸಂಯೋಗಿಸಲಾಗುತ್ತದೆ.
ಉತ್ಪನ್ನಗಳು
ಬಯೋಕಾನ್’ನ ಖಾತೆಯು 36 ಪ್ರಮುಖ ಬ್ರಾಂಡುಗಳನ್ನು ನಾಲ್ಕು ಚಿಕಿತ್ಸಕ ವಿಭಾಗಗಳಾದ ಡಯಾಬೆಟಾಲಜಿ, ನೆಫ್ರಾಲಜಿ, ಆಂಕಾಲಜಿ (ಗ್ರಂಥಿಗಳ ವಿಜ್ಞಾನ) ಮತ್ತು ಕಾರ್ಡಿಯಾಲಜಿ (ಹೃದಯ ವಿಜ್ಞಾನ)ಗಳಲ್ಲಿ ಹೊಂದಿದೆ.
ಡಯಾಬೆಟಾಲಜಿ
ಬಯೋಕಾನ್’ನ ನಾಲ್ಕು ವಿಭಾಗಗಳಲ್ಲಿ ಇದು ಅತ್ಯಂತ ಪುರಾತನವಾದುದು ಮತ್ತು ಇದು  ಫ್ಲಾಗ್‌ಷಿಪ್ ಉತ್ಪನ್ನ INSUGEN® ಮೂಲಕ ಭಾರತೀಯ ಇನ್ಸುಲಿನ್ ಭಾಗದಲ್ಲಿ ಮಾರುಕಟ್ಟೆಯ 10% ಪಾಲನ್ನು ಸಂಪಾದಿಸಿಕೊಂಡಿದೆ, ಅಂದಿನಿಂದ ಇದನ್ನು ಅನೇಕ ಹೊರನಾಡಿನ ಮಾರುಕಟ್ಟೆಗಳಲ್ಲಿ ಪರಿಚಯಿಸಲಾಯಿತು. 2009ರಲ್ಲಿ, ಈ ಭಾಗವು ಇದರ ಮೊದಲ ಇನ್ಸುಲಿನ್ ಅನಲಾಗ್, BASALOGTMನ್ನು ಭಾರತೀಯ ಮಾರುಕಟ್ಟೆಗೆ ಪರಿಚಯಿಸಿದೆ. ಇದನ್ನು ದಿನದಲ್ಲಿ ಒಂದು ಸಲ ಉಪಯೋಗಿಸಿದರೆ ಇದರ ಪರಿಣಾಮ 24 ಗಂಟೆಗಳ ವರೆಗೂ ಇರುತ್ತದೆ. INSUGEN® ಮತ್ತು BASALOGTM ಎರಡನ್ನೂ ಯುರೋಪ್ ಮತ್ತು ಯುಎಸ್‌ಎ ಯಲ್ಲಿನ ನೋಂದಣಿಗಾಗಿ 2012 ಮತ್ತು 2016ರ ನಡುವೆ ಅಭಿವೃದ್ದಿಪಡಿಸಲಾಯಿತು. BLISTO-MFTM ಮತ್ತು METADOZE-IPR® ಗಳು ಬಯೋಕಾನ್’ನ ಮೌಖಿಕ ಮಧುಮೇಹವಿರುದ್ಧದ ಔಷಧತಯಾರಿಕಾ ಸಂಕೇತಗಳು, ಇದೆ ಸಮಯದಲ್ಲಿ OLISATTM ಮೌಖಿಕ ಸ್ಥೂಲಕಾಯತೆಯವಿರುದ್ಧದ ಔಷಧತಯಾರಿಕಾ ಸಂಕೇತವಾಗಿದೆ.
ಗ್ರಂಥಿಗಳ ವಿಜ್ಞಾನ
ಈ ವಿಭಾಗ’ದ BIOMAb EGFR®ನ್ನು, 22 ದೇಶಗಳಲ್ಲಿ ಅನುಮೋಧಿಸಲಾಗಿದ್ದು, ಇದು ಮಕ್ಕಳ ಮತ್ತು ದೊಡ್ಡವರಲ್ಲಿನ ತಲೆ-ಮತ್ತು-ಕತ್ತಿನ ಅರ್ಬುದ ರೋಗದ ಸೂಚನೆಗಳಿಗೆ, ಮತ್ತು ನಸೊಫಾರಿಂಜೆಯಲ್ ಕಾರ್ಸಿನೊಮಗೆ ಒಂದು ಸಫಲ ಔಷಧ ಪ್ರಮಾಣವಾಗಿದೆ. ಅಬ್ರಾಕ್ಸನೆ®, ಇದನ್ನು ಜುಲೈ 2008ರಲ್ಲಿ ಪ್ರಾರಂಭಿಸಲಾಯಿತು, ಇದನ್ನು ಮೆಟಸ್ಟ್ಯಾಟಿಕ್ ಸ್ತನ ಅರ್ಬುದರೋಗ ಮತ್ತು ಪ್ಯಾನ್‌ಕ್ರಿಯಾಟಿಕ್ ಅರ್ಬುದರೋಗ, ಚಿಕ್ಕ ಕೋಶಗಳಲ್ಲದ ಶ್ವಾಸಕೋಶದ ಅರ್ಬುದರೋಗ ಮತ್ತು ಅಂಡಾಶಯದ ಅರ್ಬುದರೋಗದ ಚಿಕೆತ್ಸೆಗಾಗಿ ಉಪಯೋಗಿಸಲಾಗಿದೆ. ಇದು ಪ್ರಥಮ ಸ್ಥಾನದಲ್ಲಿದೆ, ಇದು ಅತಿಶೂಕ್ಷ್ಮತೆ ಪ್ರತ್ಯಾಘಾತಗಳು, ಹೆಚ್ಚಿದ ಮಯಲೊಸುಪ್ರೆಸನ್ ಮತ್ತು ಆಕ್ಸನಲ್ ಡಿಜೆನೆರೇಷನ್‌ಗಳಂತಹ ದ್ರಾವಕ ಆಧಾರದ ಪಾಕ್ಲಿಟಾಕ್ಸಲ್‌ದೊಂದಿಗಿನ ಪೂರೈಸದ ಅವಶ್ಯಕತೆಗಳನ್ನು ಪತ್ತೆಹಚ್ಚಲು ರೆಜಿಮನ್ ವಿನ್ಯಾಶಿಸಿದ ಆವಿಷ್ಕರಣಾ ಚಿಕಿತ್ಸೆಯಾಗಿದೆ. ಖೆಮೊಥೆರಪಿ ಪ್ರೇರಿತ ನ್ಯೂಟ್ರೊಪೆನಿಯಾದ ಚಿಕಿತ್ಸೆಗಾಗಿ ತಯಾರಿಸಿದ NUFIL safeTM, ಪಿಲ್‌ಗ್ರಾಸ್ಟಿಮ್ ವಿಭಾಗದಲ್ಲಿ ಮೊದಲ 10 ಬ್ರಾಂಡುಗಳಲ್ಲಿ ಒಂದಾಗಿದೆ.
ಹೃದಯ ವಿಜ್ಞಾನ
STATIX® (ಕೊಲೆಸ್ಟ್ರಾಲ್‌ವಿರುದ್ದದ) ಮತ್ತು TELMISAT® (ಅಧಿಕ ಒತ್ತಡ ವಿರುದ್ಧದ) ಗಳಂತಹ ಪ್ರಮುಖ ಬ್ರಾಂಡ್‌ಗಳೊಂದಿಗೆ, ಬಯೋಕಾನ್’ನ ಹೃದಯ ವಿಜ್ಞಾನ ವಿಭಾಗವು ಇದರ ಪ್ರಾತಿನಿಧಿಕ ಮಾರುಕಟ್ಟೆಯಲ್ಲಿ 22ನೆಯ ಸ್ಥಾನವನ್ನು ಪಡೆದಿದೆ. ಬಯೋಕಾನ್’ನ CLOTIDETM ಅನ್ನುವುದು ಭಾರತದಲ್ಲಿ ಪ್ರಮುಖ ಎಪ್ಟಿಫಿಬಾಟೈಡ್ ಬ್ರಾಂಡ್ ಆಗಿದೆ ಮತ್ತು MYOKINASETM (ಮೆಟ್ ಇಲ್ಲದ ಸ್ಟ್ರೆಪ್ಟೊಕಿನಾಸೆ)ಯು ಜೀವ ಉಳಿಸುವ ಒಳಗೆ ಸೇರಿಸಬಹುದಾದ ಔಷಧವಾಗಿದೆ. ACTIBLOKTM-IPR (ಮೆಟ್ರೊಪ್ರೊಲಾಲ್) ಮತ್ತು ಹೊಸದಾಗಿ ಆರಂಭಿಸಿದ BESTOR® (ರೊಸುವಾಸ್ಟಾಟಿನ್) ಮತ್ತು BRADIATM (ಇವಬ್ರಾಡೈನ್)ಗಳಂತಹ ಇತರ ಬ್ರಾಂಡುಗಳು ಸಹ ಈ ವಿಭಾಗಕ್ಕೆ ಸೇರಿವೆ.
ಈ ಮೌಖಿಕ ಇನ್ಸುಲಿನ್‌ಗಳನ್ನು ಹೊರತುಪಡಿಸಿ, ಪ್ರತಿ-CD6, ಮುಂದಿನ ಇಮ್ಯೂನ್-ಕಾಂಜುಗೇಟ್‌ಗಳು, ಪ್ರತಿ-CD20, ಪೆಪ್‌ಟೈಡ್ ಹೈಬ್ರಿಡ್, ಬಯೋಸಿಮಿಲರ್ MAbs ಮತ್ತು ಇನ್ಸುಲಿನ್ ಅನಲಾಗ್‌ಗಳು ಅಭಿವೃದ್ದಿಯ ವಿವಿಧ ಹಂತಗಳಲ್ಲಿವೆ.
ಬೆಳವಣಿಗೆಯ ಚಾಲಕರು
ಇಂದು, 2008 ರಲ್ಲಿ  $125 ಬಿಲಿಯನ್‌ಗಳೊಂದಿಗೆ  ಜೈವಿಕಗಳು ಜಾಗತಿಕ ಫಾರ್ಮಾ ಮಾರುಕಟ್ಟೆಯಲ್ಲಿ  ಪ್ರಗತಿ ಸಾಧಿಸಿವೆ. ಜೈವಿಕಗಳ ಬೆಳವಣಿಗೆ ದರವು, ಜೈವಿಕ ಸಮರೂಪಿ MAbಗಳು,  ಜೈವಿಕ ಸಮರೂಪಿ ಇನ್ಸುಲಿನ್‌ಗಳು ಮತು ವಿನೂತನ ಜೈವಿಕ ಚಿಕಿತ್ಸಕಗಳನ್ನು ಒಳಗೊಂಡಿದೆ. ಬೇರೆಯವುಗಳಲ್ಲಿ ಈ ದರವು ಎರಡಂಕಿ ಮಟ್ಟದಲ್ಲಿ ದ್ವಿಗುಣಿತಗೊಳ್ಳಬಹುದೆಂದು ಯೋಜಿಸಲಾಗಿದೆ. ಇದಲ್ಲದೆ, ಪ್ರೌಢ ಮಾರುಕಟ್ಟೆಗಳೂ ಸಹ 4.3% ರಷ್ಟು ಒಂದಂಕಿ ಬೆಳವಣಿಗೆ ದರವನ್ನು ಹೊಂದಿವೆ. ಕೈಗಾರಿಕೆಗಳ ಅಸ್ತಿತ್ವ ಉಳಿಯಬೇಕಾದಲ್ಲಿ 2009-13 ಅವಧಿಗೆ ಸುಮಾರು  $90 ಬಿಲಿಯನ್ ಹೆಚ್ಚಳವನ್ನುಂಟು ಮಾಡಬಹುದಾದ ಉದಯೋನ್ಮುಕ ಮಾರುಕಟ್ಟೆಗಳ ಅವಶ್ಯಕತೆಯಿದ್ದು, 2013ರಲ್ಲಿ  ವಾರ್ಷಿಕ ಮಾರುಕಟ್ಟೆ ಬೆಳವಣಿಗೆಗೆ  48% ರಷ್ಟು ಕೊಡುಗೆಯನ್ನು ನೀಡಬೇಕಾಗುತ್ತದೆ. ಇಂತಹ ಒಂದು ಸನ್ನಿವೇಶದಲ್ಲಿ, ಬಯೋಕಾನ್ ಈ ಬೆಳವಣಿಗೆ ಚಾಲಕಗಳಲ್ಲಿ ತೊಡಗಿಸಿಕೊಳ್ಳಲು ಬೇಕಾದ ಸಂರಚನೆಗಳನ್ನು ಹೊಂದಿದೆ.
ಮನೋಕ್ಲೊನಲ್ ಪ್ರತಿಕಾಯಗಳು(MAbs): ಇವು ಜೈವಿಕ ಫಾರ್ಮಾಕ್ಯುಟಿಕಲ್ ಉದ್ಯಮದಲ್ಲಿ ಅತಿ ವೇಗವಾಗಿ ಬೆಳೆಯುತ್ತಿರುವ ವರ್ಗಗಳಲ್ಲಿ ಒಂದಾಗಿದ್ದು 2015ರ ಹೊತ್ತಿಗೆ  ಇವುಗಳ ಮಾರಾಟ $67.6 ಬಿಲಿಯನ್‌ಗೆ ತಲುಪಬಹುದು ಎಂದು ಅಂದಾಜು ಮಾಡಲಾಗಿದೆ. 2008ಮತ್ತು 2015 ರ ನಡುವೆ 13.8% ನಷ್ಟು CAGR ಮುಟ್ಟಬಹುದು ಎಂದು ಊಹಿಸಲಾಗಿದೆ. ಬಯೋಕಾನ್ MAbಗಳ ಉತ್ಪನ್ನವಾದ BIOMAb-EGFR® ನ್ನು ತಯಾರಿಸಲು ಬೇಕಾದ ನೈಪುಣ್ಯತೆಯನ್ನು ಹೊಂದಿದೆ. ಇದು MAb  ಸಂಶೋಧನೆಗೆ ಬೇಕಾದ ತಯಾರಿಕಾ ಸೌಲಭ್ಯಗಳನ್ನು ಹೊಂದಿದೆ ಮತ್ತು  ಪ್ರಕ್ರಿಯಾ ಬೆಳವಣಿಗೆ, ರೂಪಾಂತರ ಬೆಳವಣಿಗೆ ಮತ್ತು ಗುಣಾತ್ಮಕ ಹಾಗೂ ಉತ್ಪನ್ನ ಮತ್ತು ಕ್ಲಿನಿಕಲ್ ಬೆಳವಣೆಗೆಗೆ ಅವಶ್ಯವಾದ  ಸೌಲಭ್ಯಗಳನ್ನು ಹೊಂದಿದೆ. ಬಯೋಕಾನ್ ಜಾಗತಿಕವಾಗಿ ಅಣುಗಳನ್ನು ವಾಣಿಜ್ಯಕರಣಗೊಳಿಸುವ ಸಲುವಾಗಿ ಮೈಲಾನ್ ನೊಂದಿಗೆ ಮಾರಾಟ ಮತ್ತು ಮಾರುಕಟ್ಟೆಯ ಒಪ್ಪಂದವನ್ನು ಮಾಡಿಕೊಂಡಿದೆ.
ಜೈವಿಕ ಸಮರೂಪಿ ಇನ್ಸುಲಿನ್: 2011 ರ ಹೊತ್ತಿಗೆ ಪ್ರಪಂಚಾದ್ಯಂತ ಇನ್ಸುಲಿನ್ ಮಾರುಕಟ್ಟೆಯು $11 ಕ್ಕೂ ಹೆಚ್ಚು ಮೌಲ್ಯ ಹೊಂದುವ ಸಂಭವವಿದ್ದು,  ವಿಶ್ವ ಆರೋಗ್ಯ ಸಂಸ್ಥೆಯ ಪ್ರಕಾರ  ಸುಮಾರು 246 ಮಿಲಿಯನ್ ಜನರು ಮಧುಮೇಹ ಕಾಯಿಲೆಯಿಂದ ಬಳಲುವ ಅಂದಾಜು ಮಾಡಲಾಗಿದ್ದು, ಮುಂದಿನ ದಶಕದಲ್ಲಿ  ಇನ್ಸುಲಿನ್‌ನ ಬೇಡಿಕೆ ಇನ್ನೂ ಹೆಚ್ಚಾಗುವ ಸಾಧ್ಯತೆಗಳಿವೆ. ಬಯೋಕಾನ್ ಪರಿಣಾಮಕಾರಿ ಬೆಲೆಯ ಪಿಚಿಯಾ ಮೂಲದ ಇನ್ಸುಲಿನ್ ನ್ನು ಉತ್ಪತ್ತಿ ಮಾಡುವಲ್ಲಿ  ನೈಪುಣ್ಯತೆ ಹೊಂದಿದೆ.ಇದು ಸಮೃದ್ಧವಾದ ಇನ್ಸುಲಿನ್ ಪೋರ್ಟ್ ಪೋಲಿಯೋ ವನ್ನು ಹೊಂದಿದ್ದು,  ಮಾನವ ಪುನರ್ ಸಂಯೋಜಿತ ಇನ್ಸುಲಿನ್, ಇನ್ಸುಲಿನ್ ಗ್ಲಾರ್ಜೈನ್ ( ದೀರ್ಘ ಕಾಲ ಕ್ರಿಯಾಶೀಲತೆ ಹೊಂದಿರುವ ಮೂಲ ಇನ್ಸುಲಿನ್ ಸ್ವರೂಪ) , ಇನ್ಸುಲಿನ್ ಆಸ್ಪಾರ್ಟ್ ( ಪೂರ್ವ-ಕ್ಲಿನಿಕಲ್ ನಲ್ಲಿ ಸಂಕ್ಷಿಪ್ತ ಕಾಲ ಕಾರ್ಯ ನಡೆಸುವ) ಮತ್ತು ಇನ್ಸುಲಿನ್ ಲಿಸ್ಪ್ರೋ( ಮತ್ತೊಂದು ಸಂಕ್ಷಿಪ್ತ ಕಾಲಿಕ ) ಗಳನ್ನು ಒಳಗೊಂಡಿದೆ.
ವಿನೂತನ ಪರವಾನಗಿ ಯೋಜನೆ: ಬಯೋಕಾನ್ IN-105 ಮತ್ತು T1h ಅಣುಗಳಿಗೆ ಪರವಾನಗೆ ಕೊಡುವ ಯೋಜನೆಗಳನ್ನು ಹೊಂದಿದೆ. IN-105 ತನ್ನ ಸಕಾರಾತ್ಮಕ ಮತ್ತು ಪಾರದರ್ಶಕ ವಿವರಗಳೊಂದಿಗೆ ಸಧ್ಯದಲ್ಲೇ ಮಾರುಕಟ್ಟೆಗೆ ಬರಬಹುದಾದ ಮೌಖಿಕ ಸಂಯುಗ್ಮ ಇನ್ಸುಲಿನ್ ಆಗಿದೆ. ಪ್ರಸ್ತುತ IN-105 ಭಾರತದಲ್ಲಿ ಫೇಸ್  3 ಕ್ಲಿನಿಕಲ್ ಅಧ್ಯಯನಗಳಿಗೆ ಒಳಪಟ್ಟಿದೆ. US ಆಹಾರ ಮತ್ತು ಔಷಧ ಆಡಳಿತದೊಂದಿಗೆ ಒಂದು ಸಂಶೋಧನಾತ್ಮಕ ನೂತನ ಔಷಧಿ ಪ್ರಯೋಗವನ್ನು ಡಿಸೆಂಬರ್ ತಿಂಗಳಿನಲ್ಲಿ ದಾಖಲಿಸಲಾಗಿದೆ. T1h ಒಂದು ವಿನೂತನ ಮಾನವ ನಿರ್ಮಿತ ಪ್ರತಿಕಾಯವಾಗಿದ್ದು CD6ನ್ನು ತಡೆಯುತ್ತದೆ. ಸ್ವಯಂ ರೋಗನಿರೋಧಕ ವಲಯದಲ್ಲಿ ನಡೆಸಲಾದ ಕ್ಲಿನಿಕಲ್ ಪ್ರಯೋಗಗಳಲ್ಲಿ, T1h ಮಾತ್ರವೇ ಭಾರತದಲ್ಲಿ ಸಂಧಿವಾತ(RA)  ಮತ್ತು ಸೀರೋಸಿಸ್ ಕಾಯಿಲೆಗಳಿಗೆ    ಪರೀಕ್ಷಿಸಲ್ಪಟ್ಟ  ಪ್ರಥಮ ದರ್ಜೆಯ ವಿನೂತನ  ಜೈವಿಕ ಪ್ರಯೋಗವಾಗಿದೆ. ಎರಡು ಫೇಸ್ II ಕ್ಲಿನಿಕಲ್  ಪ್ರಯೋಗಗಳಲ್ಲಿ ಒಂದನ್ನು RA ನಲ್ಲಿಯೂ ಮತ್ತು ಇನ್ನೊಂದನ್ನು ಸೀರೋಸಿಸ್‌ನ ಮೇಲೂ ಆರಂಭಿಸಲಾಗಿದ್ದು ಅವು ಈ ವರ್ಷ ಪೂರ್ಣಗೊಳ್ಳುವ ಸಾಧ್ಯತೆ ಇದೆ.
ಉದಯೋನ್ಮುಕ ಮಾರುಕಟ್ಟೆಗಳು: ಫಾರ್ಮಾ ಪ್ರಪಂಚದಲ್ಲಿ ಆಗುತ್ತಿರುವ ಚಲನಾತ್ಮಕ ಬದಲಾವಣೆಗಳಿಂದಾಗಿ, ಭಾರತ, ಬ್ರೆಜಿಲ್, ರಶ್ಯಿಯಾ, ಚೀನಾ, ಮೆಕ್ಸಿಕೋ, ಟರ್ಕಿ ಮತ್ತು ದಕ್ಷಿಣ ಕೊರಿಯಾದ 7 ಪ್ರಾಥಮಿಕ ಫಾರ್ಮಾ ಮಾರುಕಟ್ಟೆಗಳನ್ನು ಒಳಗೊಂಡಂತೆ, 17 ಅತ್ಯುನ್ನತ ಮಟ್ಟದ ಫಾರ್ಮಾಕ್ಯುಟಿಕಲ್ ಮಾರುಕಟ್ಟೆಗಳು ಜೈವಿಕ ತಂತ್ರಜ್ಞಾನ ಉದ್ಯಮಗಳಿಗೆ ಒಂದು ಪ್ರಮುಖ ಅವಕಾಶವನ್ನು ನೀಡಿವೆ. ಭಾರತವನ್ನು ಒಳಗೊಂಡಂತೆ ಉದಯೋನ್ಮುಕ ಮಾರುಕಟ್ಟೆಗಳು ಈಗಾಗಲೇ ಬಯೋಕಾನ್ ಮಾರಾಟಗಳಿಗೆ 40% ರಷ್ಟು ಕೊಡುಗೆ ನೀಡಿವೆ. ಬಯೋಕಾನ್ ಪ್ರಪಂಚದ ಅನೇಕ ಕಂಪನಿಗಳ ಮೂಲಕ ಉದಯೋನ್ಮುಕ ಮಾರುಕಟ್ಟೆಗಳೊಂದಿಗೆ ಸೇರಲು ಅವುಗಳ ಪಾಲುದಾರಿಕೆಯಲ್ಲಿ ಪ್ರವೇಶ ಪಡೆದಿದೆ.
ಪ್ರಶಸ್ತಿಗಳು ಮತ್ತು ಸಾಧನೆಗಳು
ಬಯೋಕಾನ್ ಅದರ ಸಾಧನೆಯ ಖಾತೆಯಲ್ಲಿ ಈ ಕೆಳಗಿನ ಪ್ರಶಸ್ತಿಗಲನ್ನು ಹೊಂದಿದೆ, :
2010: ಬೆಂಗಳೂರು ಬಯೋದ ಹೆಲ್ತ್‌ಕೇರ್ ವಲಯದಲ್ಲಿನ ಅಸಾಧಾರಣ ಸಾಧನೆಗಾಗಿ ಬಯೋ-ಎಕ್ಸೆಲೆನ್ಸ್ ಪ್ರಶಸ್ತಿ
2009: - ಅಮೋಂಗ್ ಟಾಪ್ 20 ಇಂಡಿಯನ್ ಕಂಪನೀಸ್ ಇನ್ ಪೋರ್ಬ್ಸ್ ‘ಬೆಸ್ಟ್ ಅಂಡರ್ ಎ ಬಿಲಿಯನ್’ ಲಿಸ್ಟ್ - ಬೆಂಗಳೂರು ಬಯೋದ ಹೆಲ್ತ್‌ಕೇರ್ ವಲಯದಲ್ಲಿನ ಅಸಾಧಾರಣ ಸಾಧನೆಗಾಗಿ ಬಯೋ-ಎಕ್ಸೆಲೆನ್ಸ್ ಪ್ರಶಸ್ತಿ - ಬೆಂಗಳೂರು ಬಯೋದಲ್ಲಿನ ಜೈವಿಕ ಸೇವಾ ಒಲಯದಲ್ಲಿನ ಅತ್ಯುತ್ತಮ ಸಾಧನೆಗಾಗಿ ಸಿಂಜೆನೆ ಐಡಿಎಮ್‌ಎ ಗಾಗಿ ಬಯೋ-ಎಕ್ಸೆಲೆನ್ಸ್ ಪ್ರಶಸ್ತಿ, ‘ಬೆಸ್ಟ್ ಪೇಟೆಂಟ್ ಆಫ್ ದಿ ಯಿಯರ್’ ಪ್ರಶಸ್ತಿ - BIOMAb EGFR® ‘ಬಯೋ-ಸ್ಪೆಕ್ಟ್ರಮ್ ಏಷಿಯಾ-ಪೆಸಿಫಿಕ್ ಪ್ರೊಡಕ್ಟ್ ಆಫ್ ದಿ ಯಿಯರ್’, 2008ಕ್ಕೆ ಅನುಮೋದಿತವಾಗಿದೆ - ಉತ್ತಮ ಪಟ್ಟಿಯ ಸಂಸ್ಥೆಗಾಗಿ ಬಯೊಸಿಂಗಪೂರ್ ಏಷಿಯಾ ಪೆಸಿಫಿಕ್ ಬಯೋಟೆಕ್ನಾಲಜಿ ಪ್ರಶಸ್ತಿ
2008: - ಜಾಗತಿಕ ಬಯೋಟೆಕ್ನಾಲಜಿ ಸಂಸ್ಥೆಗಳಲ್ಲಿ ಮೊದಲ 20ನೆಯ ಸ್ಥಾನ (ಮೂಲ: ಮೆಡ್ ಯಾಡ್ ನ್ಯೂವ್ಸ್, ಜೂನ್ 2008) - ಪ್ರಪಂಚದಲ್ಲೇ 7ನೆಯ ದೊಡ್ಡ ಜೈವಿಕ ಉದ್ಯೋಗದಾತ (ಮೂಲ: ಮೆಡ್ ಯಾಡ್ ನ್ಯೂವ್ಸ್, ಜೂನ್ 2008)
2007: ಸಿಂಜೆನೆಗೆ ‘ಬಯೋಸರ್ವೀಸಸ್ ಕಂಪನಿ ಆಫ್ ದಿ ಇಯರ್’, BIOMAb EGFR® ‘ಪ್ರೊಡಕ್ಟ್ ಆಫ್ ದಿ ಯಿಯರ್’, ಬಯೋಸ್ಪೆಕ್ಟ್ರಮ್ ಪ್ರಶಸ್ತಿಗಳನ್ನು ಗೆದ್ದಿದೆ
2006: ಔಷಧೀಯ ಒಲಯದಲ್ಲಿ ಉತ್ತಮ ಐಟಿ ಬಳಕೆದಾರ ಪ್ರಶಸ್ತಿ, ಎನ್‌ಎ‌ಎಸ್‌ಎಸ್‌ಸಿಒಎಮ್
2004: - ಜಾಗತಿಕವಾಗಿ 16ನೆಯ ಸ್ಥಾನವನ್ನು ಪಡೆದ ಭಾರತ'ದ ಪ್ರಥಮ ಮತ್ತು ನಂ. 1 ಜೈವಿಕ ಸಂಸ್ಥೆ (ಮೂಲ: ಬಯೋಸ್ಪೆಕ್ಟ್ರಮ್, ಜುಲೈ 2004) - ಭಾರತ'ದ ಮೊದಲ 5 ಜೀವ ವಿಜ್ಞಾನಗಳ ಸಂಸ್ಥೆಗಳು (ಜುಲೈ 30, 2004ರಂದು ವ್ಯಾಪಾರವನ್ನು ಪೂರ್ತಿಗೊಳಿಸಿದ ಪ್ರಕಾರ) - ಬೆಸ್ಟ್ ರಿಇನ್ವೆನ್ಷನ್ ಆಫ್ ಹೆಚ್‌ಆರ್ ಫಂಕ್ಷನ್ ಪ್ರಶಸ್ತಿ, ಇಂದಿರ ಗ್ರೂಪ್, ಮುಂಬಯ್ - ಬೆಸ್ಟ್ ಎಂಪ್ಲಾಯರ್ ಆಫ್ ಇಂಡಿಯಾ ಪ್ರಶಸ್ತಿ, ಹೆವಿತ್
2003: - ಬಯೊ-ಎಂಟರ್‌ಪ್ರೆನರ್‌ಷಿಪ್‌ಗಾಗಿ ಬಯೊ-ಬ್ಯುಸಿನೆಸ್ ಪ್ರಶಸ್ತಿ, ರಾಬಿ ಇಂಡಿಯಾ - ಔಷಧೀಯ ಉದ್ಯಮದಲ್ಲಿನ ಉತ್ಕೃಷ್ಟತೆಗಾಗಿ ಎಕ್ಸ್‌ಪ್ರೆಸ್ ಫಾರ್ಮ ಪಲ್ಸ್ ಪ್ರಶಸ್ತಿ
2001: - ಬಯೋಟೆಕ್ ಪ್ರೊಡುಚ್ಟ್, ಪ್ರೊಸೆಸ್ಸ್ ಡೆವೆಲಪ್‌ಮೆಂಟ್ ಆಂಡ್ ಕಮರ್ಷಿಯಲೈಸೇಷನ್ ಪ್ರಶಸ್ತಿ, ಜೈವಿಕತಂತ್ರಜ್ಞಾನ ವಿಭಾಗ, ವಿಜ್ಞಾನ ಮತ್ತು ತಂತ್ರಜ್ಞಾನದ ಸರಕಾರ ಇಲಾಖೆ, ಭಾರತ ಸರಕಾರ
2000: - ಟೆಕ್ನಾಲಜಿ ಪಯನೀರ್ ರೆಕಗ್ನಿಷನ್, ವರ್ಲ್ಡ್ ಎಕನಾಮಿಕ್ ಫಾರಮ್ 1985: - ಎಕ್ಸ್‌ಫೋರ್ಟ್ ಫರ್ಪಾರ್ಮೆನ್ಸ್ ಪ್ರಶಸ್ತಿ, ಕರ್ನಾಟಕ ರಾಜ್ಯದ ಆರ್ಥಿಕ ನಗರಸಭೆ (ಕೆ‌ಎಸ್‌ಎಫ್‌ಸಿ) - ಉತ್ತಮ ಚಿಕ್ಕ ಸಂಸ್ಥೆಗಾಗಿ ರಾಷ್ಟ್ರೀಯ ಪ್ರಶಸ್ತಿ, ಭಾರತ ಸರಕಾರ
ಪ್ರಥಮಸ್ಥಾನಗಳು
1978ರಲ್ಲಿನ ವ್ಯವಸ್ಥೆ, ಬಯೋಕಾನ್ ಭಾರತ'ದ ಮೊದಲ ಬಯೋಟೆಕ್ ಸಂಸ್ಥೆ
ಸಾಂಸ್ಥಿಕ ಸಾಮಾಜಿಕ ಹೊಣೆಗಾರಿಕೆ
ಆದರೆ ಬಯೋಕಾನ್ ಆರಂಭದಿಂದಲೂ ಸಮುದಾಯ ಕಾರ್ಯಕ್ರಮಗಳಲ್ಲಿ ತನ್ನನ್ನು ತೊಡಗಿಸಿಕೊಂಡಿದ್ದರಿಂದ, ಒಂದು ಸಮುದಾಯಿಕ ಸಾಮಾಜಿಕ ಜಾವಾಬ್ದಾರಿಯ ಅಂಗವಾದ - ದಿ ಬಯೋಕಾನ್ ಫೌಂಡೇಶನ್‌ನ್ನು ಪ್ರಾರಂಭಿಸಿದೆ. 2004 ರಿಂದ ಇದರ ಮೂಲಕ ಆರೋಗ್ಯ, ಶಿಕ್ಷಣ ಮತ್ತು ಮೂಲಭೂತ ಸೌಕರ್ಯದ ಕ್ಷೇತ್ರಗಳಲ್ಲಿ, ಅದರಲ್ಲೂ ವಿಶೇಷವಾಗಿ ಗ್ರಾಮೀಣ ಭಾಗಗಳಲ್ಲಿ ಸೇವೆ ಸಲ್ಲಿಸುತ್ತಾ ಬಂದಿದೆ.
ಆರೋಗ್ಯ
ಆರೋಗ್ಯ ರಕ್ಷಾ ಯೋಜನೆ (ARY) ಕ್ಲಿನಿಕ್‌ಗಳ ಮೂಲಕ, ಬಯೋಕಾನ್ ಹಲವಾರು ಸಮುದಾಯಗಳ ಪ್ರಾಥಮಿಕ, ತೃತೀಯಕ ಹಾಗೂ ಮಾಧ್ಯಮಿಕ ಆರೋಗ್ಯ ಸಂರಕ್ಷಣೆಯ ಬೇಡಿಕೆಗಳನ್ನು ಪೂರೈಸಲು ನೆರವಾಗುತ್ತಿದೆ. ಆರೋಗ್ಯ ಸಂರಕ್ಷಣಾ ಸೌಲಭ್ಯಗಳ ಕೊರತೆ ಇರುವ ಸ್ಥಳಗಳಲ್ಲಿ ಇದರ 7 ARY ಕ್ಲಿನಿಕ್‌ಗಳು, ಉತ್ತಮವಾದ ಕ್ಲಿನಿಕಲ್ ಘಟಕಗಳು, ವಿಶೇಷವಾದ ಔಷಧಿಗಳು ಹಾಗೂ ಮೂಲಭೂತ ಪರೀಕ್ಷೆಗಳ ಸೌಲಭ್ಯಗಳನ್ನು ಒದಗಿಸಿಕೊಡುತ್ತವೆ. ಬೆಂಗಳೂರು ನಗರದ ಆಸ್ಟಿನ್ ಟೌನ್ ಮತ್ತು ಕೃಷ್ಣರಾಜಪುರಂ, ಆನೇಕಲ್ ತಾಲ್ಲೂಕಿನ ಹುಸ್ಕೂರು ಮತ್ತು ಹೆನ್ನಗರ ಹಾಗೂ ಮಂಡ್ಯ, ಚಿಕ್ಕಬಳ್ಳಾಪುರ ಮತ್ತು ಬಾಗಲಕೋಟೆಯ  ಪ್ರತಿಯೊಂದು ಕ್ಲಿನಿಕ್‌ಗಳೂ ಸಹ 10 ಕಿ.ಮೀ ಪರಿಧಿಯಲ್ಲಿ ವಾಸಿಸುವ ಸುಮಾರು 50,000 ಜನರಿಗೆ ತಮ್ಮ ಅಮೂಲ್ಯ ಸೇವೆ ಸಲ್ಲಿಸುತ್ತಿವೆ. ಕ್ಲಿನಿಕ್‌ಗಳು ಅತ್ಯಂತ ಹಿಂದುಳಿದ ಹಳ್ಳಿಗಳಲ್ಲಿ ಆರೋಗ್ಯ ಶಿಬಿರಗಳನ್ನು ನಡೆಸುತ್ತಿವೆ. ಬೆಂಗಳೂರಿನ ಜೈನ್ ಇನ್‌ಸ್ಟಿಟ್ಯೂಟ್ ಆಫ್ ವಾಸ್ಕುಲರ್ ಸೈನ್ಸ್‌ನ ಸಂಚಾರಿ ಡಯಾಬೆಟಿಕ್ ಫುಟ್ ವ್ಯಾನೊಂದು ತಿಂಗಳಿಗೊಮ್ಮೆ ಪ್ರತಿ ಕ್ಲಿನಿಕ್‍ನ್ನು ಭೇಟಿ ಮಾಡಿ ಮಧು ಮೇಹ ರೋಗಿಗಳಿಗೆ ಚಿಕಿತ್ಸೆ ನೀಡುತ್ತಿದೆ. ಫೌಂಡೇಶನ್ ಸಮುದಾಯದ ಜನರಿಗೆ ಆರೋಗ್ಯ, ರೋಗ ತಡೆಗಟ್ಟುವಿಕೆ ಮತ್ತು ಆರಂಭದಲ್ಲಿ ಅದನ್ನು ಪತ್ತೆಹಚ್ಚುವುದರ ಬಗ್ಗೆ ಶಿಕ್ಷಣವನ್ನು ನೀಡುವುದಕ್ಕಾಗಿ ಆರೋಗ್ಯ ಕಾರ್ಯಕರ್ತರನ್ನು ನೇಮಕ ಮಾಡಿದೆ. ಕ್ಲಿನಿಕ್‌ಗಳಿಗೆ ಮಾಹಿತಿಯನ್ನು ನೀಡಲು ಅನುಕೂಲವಾಗುವಂತೆ CHWಗಳನ್ನು ಮೊಬೈಲ್ ಫೋನ್‌ಗಳಿಂದ ಸುಸಜ್ಜಿತಗೊಳಿಸಲಾಗಿದೆ.
ಒಂದು ಸಂಪೂರ್ಣ ಉದ್ದೇಶದ ಮೂಲಕ, ARY ಕ್ಲಿನಿಕ್‌ಗಳು ಬಡವರಿಗೆ ಉತ್ತಮ ಗುಣಮಟ್ಟದ ಆರೋಗ್ಯವನ್ನು ಒದಗಿಸಲು ಸಹಾಯಮಾಡುವ ARY ಆರೋಗ್ಯ ವಿಮಾ ಯೋಜನೆಯೊಂದಿಗಿನ ಸಂಬಂಧವನ್ನು ಹೆಚ್ಚಿಸುತ್ತದೆ. ಈ ಯೋಜನೆ ಸದಸ್ಯರು ಪ್ರತಿಯೊಬ್ಬರೂ ವರ್ಷಕ್ಕೆ ರೂ.120 ಕಂತು ಪಾವತಿಸುವುದರ ಮೂಲಕ ಉಚಿತ ಶಸ್ತ್ರ ಚಿಕಿತ್ಸೆ, ಶುಶ್ರೂಷೆಯಲ್ಲಿ ರಿಯಾಯಿತಿ, ಉಚಿತ ಸಲಹೆ, ARY ಕ್ಲಿನಿಕ್ ಹಾಗೂ ಇತರ ಆಸ್ಪತ್ರೆಗಳಲ್ಲಿ ಉಚಿತ ಔಷಧಿ ಹಾಗೂ ಪರೀಕ್ಷೆಗಳು ಮುಂತಾದ ಸೇವೆಗಳ ಸೌಲಭ್ಯವನ್ನು ಪಡೆಯುತ್ತಾರೆ. ಕರ್ನಾಟಕದಲ್ಲಿ ಈ ಯೋಜನೆಯು 1,00,000 ಕ್ಕಿಂತಲೂ ಹೆಚ್ಚು ಸದಸ್ಯರನ್ನು ನೊಂದಾಯಿಸಿಕೊಂಡಿದೆ ಮತ್ತು ಐದು ವರ್ಷಗಳಲ್ಲಿ 1,000 ಕ್ಕಿಂತಲೂ ಹೆಚ್ಚು ಶಸ್ತ್ರ ಚಿಕಿತ್ಸೆಗಳನ್ನು ನಡೆಸುದಕ್ಕೆ ನೆರವು ನೀಡಿದೆ. ಬಹುತೇಕ ಹಳ್ಳಿಗಳಲ್ಲಿ 100% ರಷ್ಟು ಪುನಶ್ಚೇತನ ದರದೊಂದಿಗೆ, ಈ ಯೋಜನೆಯಿಂದ ಹೆಚ್ಚು ಕಡಿಮೆ 2,50,000 ಜನರಿಗೆ ಪ್ರಯೋಜನ ಉಂಟಾಗಿದೆ.
ಅನೇಕ ಆರೋಗ್ಯ ಸಮಸ್ಯೆಗಳು ಜಾಗೃತಿಯ ಕೊರತೆ ಮತ್ತು ಸ್ವಚ್ಛತೆಯ ಅಭಾವದಿಂದ ಉಂಟಾಗುವುದರಿಂದ, ಪೌಂಡೇಶನ್  ಸ್ವಚ್ಛತೆ ಮತ್ತು ನೈರ್ಮಲ್ಯದ ಬಗ್ಗೆ ಅನೇಕ ಜಾಗೃತಿ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡಿದೆ ಹಾಗೂ ನೈರ್ಮಲ್ಯ ಕಾರ್ಯಕ್ರಮ ಫೇಸ್ 1ರ ಅಡಿಯಲ್ಲಿ 800 ಕ್ಕಿಂತಲೂ ಹೆಚ್ಚು ಶೌಚಾಲಯಗಳನ್ನು ನಿರ್ಮಿಸಿದೆ.
ಮೂಲಭೂತ ಸೌಕರ್ಯ
ಬಯೋಕಾನ್ ಫೌಂಡೇಶನ್ ಹಲವಾರು ಸಮುದಾಯಗಳಲ್ಲಿ ಶಾಲೆಯ ಕಟ್ಟಡಗಳು, ಶಿಶುವಿಹಾರಗಳನ್ನು ನಿರ್ಮಿಸಲು, ಶೌಚಾಲಯ ಸೌಲಭ್ಯಗಳು, ನೀರು ಪೂರೈಕೆ ಸಂಪರ್ಕಗಳನ್ನು ಕಲ್ಪಿಸಲು ಸಹಾಯ ಮಾಡಿದೆ. ಹೆಬ್ಬಗೋಡಿ ಹಳ್ಳಿಯಲ್ಲಿ ಪ್ರಾಥಮಿಕ ಶಾಲೆ ಮತ್ತು ಶೌಚಾಲಯಗಳಾನ್ನು ನಿರ್ಮಿಸಿದೆ, ಹೆನ್ನಾಗರ ಗ್ರಾಮಪಂಚಾಯತಿ ಅಡಿಯಲ್ಲಿ ಎರಡು ಪ್ರಾಥಮಿಕ ಶಾಲೆಗಳು, ಒಂದು ಕಾಂಪೌಂಡ್ ಗೋಡೆ, ಶೌಚಾಲಯಗಳನ್ನು ನಿರ್ಮಿಸಲು ಸಹಕರಿಸಿದೆ ಹಾಗೂ ಶ್ರೀರಾಂಪುರ ಹಾಗೂ ಹೆಬ್ಬಗೋಡಿ ಹಳ್ಳಿಗಳಲ್ಲಿ ನೀರಿನ ಯೋಜನೆಗೆ ಸಹಕಾರ ನೀಡಿದೆ.
ಪ್ರವಾಹ ಪರಿಹಾರ ..2009
ಉತ್ತರ ಕರ್ನಾಟಕ ಜಿಲ್ಲೆಯಲ್ಲಿ ಸೆಪ್ಟೆಂಬರ್/ಅಕ್ಟೋಬರ್ 2009ರಲ್ಲಿ ಪ್ರವಾಹಕ್ಕೊಳಗಾದ ಪ್ರದೇಶಗಳಲ್ಲಿ ಬಯೋಕಾನ್ ಡಾಕ್ಟರ್ ಹಾಗೂ ಶುಷ್ರೂಶಕಿಯರನ್ನು ನಿಯಮಿಸಿ 5,000 ಕ್ಕೂ ಹೆಚ್ಚು ರೋಗಿಗಳಿಗೆ ಚಿಕಿತ್ಸೆ ಒದಗಿಸಿತು. ಪ್ರವಾಹದಲ್ಲಿ ಮನೆಯನ್ನು ಕಳೆದುಕೊಂಡವರಿಗೆ ಸುಮಾರು 1,000 ಕ್ಕೂ ಹೆಚ್ಚು ಮನೆಗಳನ್ನು ಬಾಗಲಕೋಟೆ ಜಿಲ್ಲೆಯ ಹಳ್ಳಿಗಳಲ್ಲಿ ನಿರ್ಮಿಸಿಕೊಟ್ಟಿತು.
ಬಾಹ್ಯ ಕೊಂಡಿಗಳು
ವರ್ಗ:ಭಾರತದ ಬಯೋಟೆಕ್ನಾಲಜಿ ಕಂಪನಿಗಳು ವರ್ಗ:ಭಾರತದ ಔಷಧಿಗಳ ಕಂಪನಿಗಳು ವರ್ಗ:ಬಾಂಬೆ ಸ್ಟಾಕ್‌ ವಿನಿಮಯ ಕೇಂದ್ರದಲ್ಲಿ ಪಟ್ಟಿಮಾಡಲಾಗಿರುವ ಕಂಪನಿಗಳು ವರ್ಗ:ಬೆಂಗಳೂರು ಮೂಲದ ಕಂಪನಿಗಳು
ಬಿ.ಶಿವಮೂರ್ತಿಶಾಸ್ತ್ರಿ
ಬಿ.ಶಿವಮೂರ್ತಿಶಾಸ್ತ್ರಿಗಳು ತುಮಕೂರಿನಲ್ಲಿ ೧೯೦೩ರಲ್ಲಿ ಜನಿಸಿದರು. ಇವರ ತಾಯಿ ನೀಲಮ್ಮ; ತಂದೆ ಬಸವಯ್ಯ ಸ್ವಾಮಿ.
ಶಿವಮೂರ್ತಿಶಾಸ್ತ್ರಿಗಳ ಖ್ಯಾತ ಕೀರ್ತನಕಾರರಾಗಿದ್ದಂತೆ, ಪತಿಕೋದ್ಯಮಿಗಳು ಹಾಗು ಸಾಹಿತಿಯಾಗಿದ್ದರು.
ಪತ್ರಿಕೋದ್ಯಮ
ಶಿವಮೂರ್ತಿಶಾಸ್ತ್ರಿಗಳು ೧೯೩೮ರಲ್ಲಿ ‘ಶರಣ ಸಾಹಿತ್ಯ’ ಪತ್ರಿಕೆಯನ್ನು ಪ್ರಾರಂಭಿಸಿ, ೧೯೭೨ರವರೆಗೆ ನಡೆಯಿಸಿಕೊಂಡು ಬಂದರು.
ಕೃತಿಗಳು
ಬಿ.ಶಿವಮೂರ್ತಿ ಶಾಸ್ತ್ರಿಗಳ ಕೆಲವು ಕೃತಿಗಳು ಇಂತಿವೆ:
ಸಾಹಿತ್ಯ ಸೇವೆ
ಬಿ.ಶಿವಮೂರ್ತಿ ಶಾಸ್ತ್ರಿಗಳು ೧೯೫೬ರಿಂದ ೧೯೬೪ರವರೆಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ಅಧ್ಯಕ್ಷರಾಗಿದ್ದರು.
ಪುರಸ್ಕಾರ
೧೯೭೫ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯವು ಇವರಿಗೆ ಗೌರವ ಡಾಕ್ಟರೇಟ್ ನೀಡಿ ಗೌರವಿಸಿತು.
ಬಿ.ಶಿವಮೂರ್ತಿ ಶಾಸ್ತ್ರಿಗಳು ೧೯೭೬ರಲ್ಲಿ ನಿಧನರಾದರು.
ವರ್ಗ:ಕನ್ನಡ ಸಾಹಿತ್ಯ ಬಿ.ಶಿವಮೂರ್ತಿ ಶಾಸ್ತ್ರಿ ಬಿ.ಶಿವಮೂರ್ತಿ ಶಾಸ್ತ್ರಿ
ಬೆಲ್ವೆಡೆರೆ (ಅರಮನೆ)
ವಿಶಾಲವಾದ ಬೆಲ್ವೆಡೆರೆ ಸಂಕೀರ್ಣವು ಬರೋಕ್‌ ಶೈಲಿಯ ಎರಡು ಭವ್ಯವಾದ ಅರಮನೆಗಳಾದ ಮೇಲ್ಭಾಗದ ಮತ್ತು ಕೆಳಭಾಗದ ಬೆಲ್ವೆಡೆರೆ, ಕಿತ್ತಳೆಯ ತೋಟ, ಮತ್ತು ಅರಮನೆಯ ಕುದುರೆ ಲಾಯಗಳನ್ನು ಒಳಗೊಂಡಿದೆ. ವಿಯೆನ್ನಾದ ೩ನೇ ಜಿಲ್ಲೆಯಲ್ಲಿ, ನಗರ ಕೇಂದ್ರದ ಆಗ್ನೇಯ ಭಾಗದಲ್ಲಿರುವ ಬರೋಕ್‌ ಶೈಲಿಯ ಉದ್ಯಾನದ ಭೂಪ್ರದೇಶವೊಂದರಲ್ಲಿ ಈ ಕಟ್ಟಡಗಳು ನೆಲೆಗೊಂಡಿವೆ. ಇದು ಬೆಲ್ವೆಡೆರೆ ವಸ್ತುಸಂಗ್ರಹಾಲಯವನ್ನು ಒಳಗೊಂಡಿದೆ. ಇದರ ನೆಲಗಟ್ಟುಗಳನ್ನು ಒಂದು ಲಘುವಾದ ಇಳುಕಲಿನ ಮೇಲೆ ನೆಲೆಗೊಳಿಸಲಾಗಿದೆ ಮತ್ತು ಇದು ಅಲಂಕಾರಿಕ ಶ್ರೇಣೀಕೃತ ಚಿಲುಮೆಗಳು ಹಾಗೂ ಕಿರು ಜಲಪಾತಗಳು, ಬರೋಕ್‌ ಶೈಲಿಯ ಶಿಲ್ಪಗಳು, ಮತ್ತು ಭವ್ಯವಾದ ಮೆತು ಕಬ್ಬಿಣದ ದ್ವಾರಗಳನ್ನು ಒಳಗೊಂಡಿದೆ. ಬರೋಕ್‌ ಶೈಲಿಯ ಅರಮನೆ ಸಂಕೀರ್ಣವನ್ನು ಸೆವಾಯ್‌‌ನ ಯುಜೀನ್‌‌‌‌ ರಾಜಕುಮಾರನಿಗೆ ಮೀಸಲಾದ ಒಂದು ಬೇಸಿಗೆ ನಿವಾಸವಾಗಿ ನಿರ್ಮಿಸಲಾಯಿತು. ವಿಯೆನ್ನಾದಲ್ಲಿ ಕಂಡುಬಂದ ಬಹುಪಾಲು ನಿರ್ಮಾಣದ ಅವಧಿಯೊಂದರ ಸಂದರ್ಭದಲ್ಲಿ ಬೆಲ್ವೆಡೆರೆ ಅರಮನೆಯು ನಿರ್ಮಿಸಲ್ಪಟ್ಟಿತು; ಈ ಅವಧಿಯಲ್ಲಿ ವಿಯೆನ್ನಾ, ಚಕ್ರಾಧಿಪತ್ಯದ ರಾಜಧಾನಿಯಾಗಿ ಮತ್ತು ಆಳುತ್ತಿರುವ ರಾಜವಂಶಕ್ಕೆ ತವರುನೆಲವಾಗಿ ಎರಡೂ ಪಾತ್ರಗಳನ್ನು ನಿರ್ವಹಿಸಿತ್ತು. ನಗರದ ಬಹುತೇಕ ಭವ್ಯವಾದ ಸೌಧಗಳ ಪೈಕಿಯ ಅನೇಕವು ಈ ಚಾರಿತ್ರಿಕ ಯುಗಕ್ಕೆ ಸೇರಿದವಾಗಿವೆ. ರಾಜಕುಮಾರ ಯುಜೀನ್‌ನಿಂದ ಅನುವುಗೊಳಿಸಲ್ಪಟ್ಟ ಕಟ್ಟಡಗಳು, ಅದರಲ್ಲೂ ನಿರ್ದಿಷ್ಟವಾಗಿ ಬೆಲ್ವೆಡೆರೆ ಅರಮನೆಯು. ಅಂಥವುಗಳಲ್ಲಿ ಸೇರಿವೆ. ಒಟ್ಟೋಮನ್‌ ಸಾಮ್ರಾಜ್ಯದ ವಿರುದ್ಧವಾಗಿ ಪ್ರಧಾನ ದಂಡನಾಯಕ ರಾಜಕುಮಾರ ಸೆವಾಯ್‌‌ ಕೈಗೊಂಡ ಯುದ್ಧಗಳ ಒಂದು ಸರಣಿಯು ಯಶಸ್ವಿಯಾಗಿ ಸಮಾಪ್ತಿಯಾದಾಗಿನಿಂದ, ಈ ಏಳಿಗೆಯ ಅವಧಿಯು ದಾಖಲಿಸಲ್ಪಟ್ಟಿತು. ೧೬೯೭ರಲ್ಲಿ, ಸೆಂಟಾದಲ್ಲಿ ಅವನ ನಾಯಕತ್ವದಡಿಯಲ್ಲಿ ಟರ್ಕಿಷ್‌ ಸೇನೆಯನ್ನು ಸಂಪೂರ್ಣವಾಗಿ ಸೋಲಿಸಿದ್ದು, ಹಾಗೂ ಇದರ ಪರಿಣಾಮವಾಗಿ ಆಸ್ಟ್ರಿಯಾದೆಡೆಗಿನ ಅನುಕೂಲಕರ ಷರತ್ತುಗಳ ಅಡಿಯಲ್ಲಿ ಕಾರ್ಲೋವಿಟ್ಜ್‌‌ ಒಡಂಬಡಿಕೆಗೆ ೧೬೯೯ರಲ್ಲಿ ಸಹಿಹಾಕಿದ್ದು, ೧೬೮೩ರಿಂದಲೂ ಉತ್ಕಟಾವಸ್ಥೆಯಲ್ಲಿದ್ದ ಒಟ್ಟೋಮನ್‌ ಸಾಮ್ರಾಜ್ಯದೊಂದಿಗಿನ ಘರ್ಷಣೆಯನ್ನು ಅಂತಿಮವಾಗಿ ಕೊನೆಗೊಳಿಸಿದವು.
ಕೆಳಭಾಗದ ಬೆಲ್ವೆಡೆರೆ
ವಿಶೇಷ ಪ್ರದರ್ಶನಗಳನ್ನು ಆಯೋಜಿಸುವ ಸಲುವಾಗಿ ಕೆಳಭಾಗದ ಬೆಲ್ವೆಡೆರೆ ಮತ್ತು ಕಿತ್ತಳೆಯ ತೋಟಗಳನ್ನು ವಿಶೇಷವಾಗಿ ಅನುವುಗೊಳಿಸಲಾಗಿದೆ. ಆಮಂತ್ರಿತರಿಗೆ-ಮಾತ್ರವೇ ಮೀಸಲಾಗಿದ್ದ ಸ್ಪರ್ಧೆಯೊಂದನ್ನು ಗೆದ್ದ ನಂತರ, ವಾಸ್ತುಶಿಲ್ಪಿ ಸುಸಾನ್‌ ಜಾಟ್ಲ್‌ ಕಿತ್ತಳೆಯ ತೋಟವನ್ನು ಒಂದು ಆಧುನಿಕ ಪ್ರದರ್ಶನ ಭವನವಾಗಿ ಪರಿವರ್ತಿಸಿದ ಮತ್ತು ಅದೇ ವೇಳೆಗೆ ಕಟ್ಟಡದ ಬರೋಕ್‌ ಶೈಲಿಯ ಮೂಲವಿನ್ಯಾಸವನ್ನು ಹಾಗೇ ಉಳಿಸಿಕೊಂಡ. ಗಾರ್ಟೆನ್‌ಲಸ್ಟ್‌: ಡೆರ್‌ ಗಾರ್ಟನ್‌ ಇನ್‌ ಡೆರ್‌ ಕುನ್ಸ್ಟ್‌ (ಗಾರ್ಡನ್‌ ಪ್ಲೆಷರ್ಸ್‌: ದಿ ಗಾರ್ಡನ್‌ ಇನ್‌ ಆರ್ಟ್‌ ) ಎಂಬ ಪ್ರದರ್ಶನದೊಂದಿಗೆ ಈ ಸಭಾಂಗಣವು ೨೦೦೭ರ ಮಾರ್ಚ್‌ನಲ್ಲಿ ಪ್ರಾರಂಭವಾಯಿತು. ಕೆಲವೇ ತಿಂಗಳುಗಳ ನಂತರ, ವಿಯೆನ್ನಾ—ಪ್ಯಾರಿಸ್ ಎಂಬ ಪ್ರದರ್ಶನದೊಂದಿಗೆ ಕೆಳಭಾಗದ ಬೆಲ್ವೆಡೆರೆ ಮರುಪ್ರಾರಂಭವಾಯಿತು. ಕಟ್ಟಡದ ಮರುವಿನ್ಯಾಸವನ್ನು ಬರ್ಲಿನ್‌ ವಾಸ್ತುಶಿಲ್ಪಿಯಾದ ವಿಲ್‌ಫ್ರೈಡ್‌ ಕುಹ್ನ್‌ ಎಂಬಾತ ನಿರ್ವಹಿಸಿದ; ಈತ ಪ್ರವೇಶದ್ವಾರವನ್ನು ಮೂರು ಪಾರ್ಶ್ವಗಳ ಅಂಗಳದಲ್ಲಿನ (ಕೋರ್‌ ಡಿ'ಹಾನಿಯರ್‌) ಅದರ ಜಾಗಕ್ಕೆ ಹಿಂದಕ್ಕೆ ಸರಿಸಿದ. ಇದರಿಂದಾಗಿ ಕೆಳಭಾಗದ ಬೆಲ್ವೆಡೆರೆಯಿಂದ ಅಮೃತಶಿಲೆಯ ಭವನದ ಮಾರ್ಗವಾಗಿ ಮೇಲ್ಭಾಗದ ಬೆಲ್ವೆಡೆರೆಯ ತೋಟದ ಮುಖಭಾಗದೆಡೆಗೆ ಸಾಗುವ ದೃಷ್ಟಿಯ ಮೂಲವ್ಯಾಪ್ತಿಯು ಮತ್ತೊಮ್ಮೆ ಮುಕ್ತವಾದಂತಾಯಿತು. ಅಮೃತಶಿಲೆಯ ಭವನಕ್ಕೆ ಜೋಡಿಸಲ್ಪಟ್ಟಿದ್ದ ಮೂಲ ಕಿತ್ತಳೆಯ ತೋಟಗಳ ನಾನಾ ವಿಭಾಗಗಳನ್ನು ಅವುಗಳ ಮೂಲ ಸ್ಥಿತಿಗೆ ಮರಳಿಸಲಾಯಿತು. ಹೊಸ ಪ್ರದರ್ಶನದ ಕೋಣೆಗಳಿಗಾಗಿ ಈಗ ಸ್ಥಳಾವಕಾಶವು ಒದಗಿದಂತಾಗಿದೆ. ಭವ್ಯವಾದ ಬರೋಕ್‌ ಶೈಲಿಯ ಸಂಸ್ಥಾನದ ಕೋಣೆಗಳಾದ, ಅಮೃತಶಿಲೆಯ ಕಲಾ-ಚಿತ್ರಶಾಲೆ, ಬಂಗಾರದ ಕೋಣೆ, ಮತ್ತು ವಿಕಟಶಿಲ್ಪಗಳ ಭವನ ಇವುಗಳು ಬದಲಾಗದೆ ಉಳಿದುಕೊಂಡಿವೆ ಮತ್ತು ಸಾರ್ವಜನಿಕರಿಗೆ ಮುಕ್ತವಾಗಿವೆ.
ತೋಟಗಳು
ಭದ್ರವಾಗಿ ಹಾಕಿದ ಬೇಲಿಯಿಂದ ಸುತ್ತುವರಿಯಲ್ಪಟ್ಟಿದ್ದ ತೋಟವು ಸುಂದರ ದೃಶ್ಯಾವಳಿಯನ್ನು ಹೊಂದಿತ್ತು; ಡೊಮಿನಿಕ್‌ ಗಿರಾರ್ಡ್‌ ಎಂಬಾತನಿಂದ ಸೃಷ್ಟಿಸಲ್ಪಟ್ಟಿದ್ದ ಜಲ್ಲಿ ಹರವಲ್ಪಟ್ಟ ಕಾಲುದಾರಿಗಳು ಮತ್ತು ಜ್ಯೂಕ್ಸ್‌ ಡಿ'ಇಯು ವ್ಯವಸ್ಥೆಯೊಂದಿಗೆ ಔಪಚಾರಿಕ ಫ್ರೆಂಚ್‌ ವಿಧಾನದಲ್ಲಿ ಬೆಲ್ವೆಡೆರೆಯು ನಿರ್ಮಿಸಲ್ಪಡುತ್ತಿದ್ದ ಸಂದರ್ಭದಲ್ಲೂ ಈ ದೃಶ್ಯಾವಳಿಯನ್ನು ಕಾಯ್ದುಕೊಂಡು ಬರಲಾಗಿತ್ತು. ಆಂಡ್ರೆ ಲೆ ನೋಟ್ರೆಯ ಓರ್ವ ವಿದ್ಯಾರ್ಥಿಯಾಗಿ ವರ್ಸೈಲ್ಲೆಸ್‌‌ನ ತೋಟಗಳಲ್ಲಿ ಡೊಮಿನಿಕ್‌ ಗಿರಾರ್ಡ್ ತರಬೇತಿಯನ್ನು ಪಡೆದಿದ್ದ ಎಂಬುದು ಇಲ್ಲಿ ಗಮನಾರ್ಹ ಅಂಶವಾಗಿದೆ. ಮೇಲ್ಭಾಗದ ಪುಷ್ಪವಾಟಿಕೆಯಲ್ಲಿರುವ ಇದರ ಮಹತ್ತರವಾದ ನೀರಿನ ಬೋಗುಣಿ ಹಾಗೂ ಮೇಲ್ಭಾಗದ ಮತ್ತು ಕೆಳಭಾಗದ ಪುಷ್ಪವಾಟಿಕೆಗಳನ್ನು ಸಂಪರ್ಕಿಸುವ, ಅಪ್ಸರೆಯರು ಮತ್ತು ದೇವತೆಯರಿಂದ ತುಂಬಿಕೊಂಡಿರುವ ಪಾವಟಿಗೆಗಳು ಮತ್ತು ಕಿರು ಜಲಪಾತಗಳು ಉಳಿದುಕೊಂಡಿವೆಯಾದರೂ, ಚಿತ್ರವಿನ್ಯಾಸ ಮುದ್ರಿಸಿದ ಪದರ ರಚನೆಯ ಮೇಲೆ ಬಹಳ ಕಾಲದಿಂದ ಹುಲ್ಲು ಬೆಳೆಸಲ್ಪಟ್ಟಿತ್ತು; ಇದನ್ನು ಪ್ರಸಕ್ತವಾಗಿ ಪೂರ್ವಸ್ಥಿತಿಗೆ ತರಲಾಗುತ್ತಿದೆ.
ಮೇಲ್ಭಾಗದ ಬೆಲ್ವೆಡೆರೆ
ಇತ್ತೀಚಿನ ಸಂಶೋಧನೆಯ ಅನುಸಾರ, ಮೇಲ್ಭಾಗದ ಬೆಲ್ವೆಡೆರೆಯ ನಿರ್ಮಾಣವು ೧೭೧೭ರಷ್ಟು ಮುಂಚೆಯೇ ಪ್ರಾರಂಭವಾಯಿತು. ೧೭೧೮ರ ಬೇಸಿಗೆಯಲ್ಲಿ, ರಾಜಕುಮಾರ ಯುಜೀನ್‌ ಬೆಲ್‌ಗ್ರೇಡ್‌ನಿಂದ ತನ್ನ ಸೇವಕ ಬೆನೆಡೆಟ್ಟಿಗೆ ಕಳಿಸಿದ ಅರಮನೆಯ ಕುರಿತಾದ ಕಾರ್ಯದ ಪ್ರಗತಿಯನ್ನು ವಿವರಿಸುವ ಎರಡು ಪತ್ರಗಳ ನೆರವಿನಿಂದ ಈ ದಿನಾಂಕವನ್ನು ನಾವು ಖಚಿತವಾಗಿ ನಿರೂಪಿಸಬಹುದು. ೧೭೧೯ರ ಅಕ್ಟೋಬರ್‌ ೨ರ ವೇಳೆ ನಿರ್ಮಾಣವು ಬಹಳಷ್ಟು ಮುಂದುವರಿದಿತ್ತು ಮತ್ತು ಈ ಸಂದರ್ಭದಲ್ಲಿ ಟರ್ಕಿಷ್‌ ರಾಯಭಾರಿ ಇಬ್ರಾಹಿಂ ಪಾಷಾನನ್ನು ಎದುರುಗೊಳ್ಳುವಲ್ಲಿ ರಾಜಕುಮಾರ ಸಮರ್ಥನಾಗಿದ್ದ. ಇದರಿಂದ ತಿಳಿದುಬರುವ ಮಾಹಿತಿಯ ಅನುಸಾರ, ಹಿಂದೆ ಅಂದುಕೊಂಡದಕ್ಕಿಂತ ಮುಂಚಿತವಾಗಿ ಒಳಾಂಗಣದ ಅಲಂಕರಣವೂ ಸಹ ಆರಂಭವಾಗಿದ್ದಿರಬೇಕು. ಅಂದರೆ, ೧೭೧೮ರಷ್ಟು ಮುಂಚಿತವಾಗಿ ಕಾರ್ಯವು ಆರಂಭವಾಯಿತು ಎಂಬ ಅಂಶವನ್ನು ರಾಜಕುಮಾರ ಯುಜೀನ್‌ನ ವ್ಯಾಪಕವಾದ ಪತ್ರವ್ಯವಹಾರದಿಂದ ನಿಶ್ಚಯವಾಗಿ ತೀರ್ಮಾನಿಸಲು ಸಾಧ್ಯವಿದೆ. ಅರಮನೆಯ ಖಾಸಗಿ ಪೂಜಾಮಂದಿರಕ್ಕೆ ಸಂಬಂಧಿಸಿದ ಹಿಂದೆರೆ ಹಾಗೂ ಬಂಗಾರದ ಕೋಣೆಯಲ್ಲಿನ ಒಳಮಾಳಿಗೆಯ ಹಸಿಚಿತ್ರ ಈ ಎರಡನ್ನೂ ಕಾರ್ಯರೂಪಕ್ಕೆ ತರುವ ಸಲುವಾಗಿ ೧೭೧೯ರಲ್ಲಿ ಅವನು ನೇಪಲ್ಸ್‌ ನಗರದ ವರ್ಣಚಿತ್ರ ಕಲಾವಿದ ಫ್ರಾನ್ಸೆಸ್ಕೊ ಸೊಲಿಮೆನಾ ಎಂಬಾತನನ್ನು ನಿಯೋಜಿಸಿದ. ಅದೇ ವರ್ಷದಲ್ಲಿ, ಅಮೃತಶಿಲೆಯ ಭವನದಲ್ಲಿ ಪ್ರಾತಿಭಾಸಿಕವಾದ ಭ್ರಮಾತ್ಮಕ ವಾಸ್ತುಶಿಲ್ಪದ ವರ್ಣಚಿತ್ರಕಲೆಯನ್ನು ಕಾರ್ಯರೂಪಕ್ಕೆ ತರುವ ದೃಷ್ಟಿಯಿಂದ ಗೇಂಟ್ಯಾನೊ ಫ್ಯಾಂಟಿಯನ್ನು ನಿಯೋಜಿಸಲಾಯಿತು. ಅಮೃತಶಿಲೆಯ ಭವನದಲ್ಲಿನ ಒಳಮಾಳಿಗೆಯ ಹಸಿಚಿತ್ರವನ್ನು ರೂಪಿಸುವ ಕಾರ್ಯಭಾರವನ್ನು ೧೭೨೦ರಲ್ಲಿ ಕಾರ್ಲೋ ಕಾರ್ಲೋನ್‌ ಎಂಬಾತನಿಗೆ ವಹಿಸಲಾಯಿತು. ಈ ಕಾರ್ಯವು ೧೭೨೧-೨೩ರ ಅವಧಿಯಲ್ಲಿ ನೆರವೇರಿತು. ಸದರಿ ಭವ್ಯವಾದ ಕಟ್ಟಡವು ೧೭೨೩ರಲ್ಲಿ ಸಂಪೂರ್ಣಗೊಂಡಿತು. ಆದಾಗ್ಯೂ, ರಾಚನಿಕ ಸಮಸ್ಯೆಗಳ ಕಾರಣದಿಂದಾಗಿ ಸಾಲಾ ಟೆರೆನಾ ಕಟ್ಟಡವು ಕುಸಿಯುವ ಅಪಾಯವನ್ನು ಎದುರಿಸಿತು. ಆದ್ದರಿಂದ, ನಾಲ್ಕು ಮುಖ್ಯಾಧಾರದ (ಬಲುಭಾರವನ್ನು ಹೊರಬಲ್ಲ) ಸ್ತಂಭಗಳಿಂದ ಬೆಂಬಲಿಸಲ್ಪಟ್ಟ ಗುಮ್ಮಟ ಚಾವಣಿಯುಳ್ಳ ಒಳಮಾಳಿಗೆಯೊಂದನ್ನು ೧೭೩೨-೩೩ರ ಚಳಿಗಾಲದಲ್ಲಿ ಹಿಲ್ಡ್‌ಬ್ರಾಂಟ್‌ ಅಳವಡಿಸಬೇಕಾಗಿ ಬಂತು. ಇದರಿಂದಾಗಿ ಸದರಿ ಕೋಣೆಗೆ ಅದರ ಈಗಿನ ಚಹರೆಯು ಲಭ್ಯವಾಗಿದೆ ಎನ್ನಬಹುದು. ಅರಮನೆ ಸಂಕೀರ್ಣದ ಒಳಾಂಗಣ ಹಾಗೂ ಭೂದೃಶ್ಯದ ವಾಸ್ತುಶೈಲಿಯ ಲಕ್ಷಣಗಳ ಕುರಿತಾಗಿ ಇಂದು ನಮಗೆ ಇಷ್ಟೊಂದು ಚೆನ್ನಾಗಿ ಮಾಹಿತಿ ನೀಡಲ್ಪಟ್ಟಿದೆಯೆಂದರೆ, ಅದಕ್ಕೆ ಸಾಲೋಮನ್‌ ಕ್ಲೆಯ್ನರ್‌ನ ನಕಾಸೆ ಕೆತ್ತನೆಗಳಿಗೆ ಕನಿಷ್ಟಪಕ್ಷ ಕೊಂಚಮಟ್ಟಿಗಾದರೂ ಧನ್ಯವಾದಗಳನ್ನು ಅರ್ಪಿಸಬೇಕಾಗುತ್ತದೆ. ಮೈನ್ಜ್‌ ಚುನಾಯಕನ ಆಸ್ಥಾನಕ್ಕೆ ಸೇರಿದ್ದ ಎಂಜಿನಿಯರ್‌, ಒಟ್ಟು ತೊಂಬತ್ತು ಫಲಕಗಳನ್ನು ಒಳಗೊಂಡಿರುವ ಹತ್ತು-ಭಾಗಗಳ ಪ್ರಕಟಣೆಯೊಂದನ್ನು ೧೭೩೧ ಮತ್ತು ೧೭೪೦ರ ನಡುವೆ ರೂಪಿಸಿದ. ವುಂಡರ್‌ ವೂರ್ಡಿಗೆಸ್‌ ಕ್ರೀಗ್ಸ್‌- ಅಂಡ್‌ ಸೀಗ್ಸ್‌-ಲಾಗರ್‌ ಡೆಬ್‌ ಯೂನಿವರ್ಗ್ಲೆಕ್ಲಿಕೆನ್‌ ಹೆಲ್ಡನ್ಸ್‌ ಜೀಟೆನ್‌ ಯೂಜೆನಿ ಫ್ರಾನ್ಸಿಸಿ ಹೆರ್ಟೋಜೆನ್‌ ಝು ಸ್ಯಾವೋಯೆನ್‌ ಅಂಡ್‌ ಪೈಮಾಂಟ್‌ (ಸೆವಾಯ್‌‌ ಮತ್ತು ಪೀಡ್‌ಮಾಂಡ್‌ನ ಡ್ಯೂಕ್‌ ಆಗಿರುವ ನಮ್ಮ ಯುಗದ ಪರಮೋಚ್ಚ ನಾಯಕ ಯುಜೀನ್‌ ಫ್ರಾನ್ಸಿಸ್‌ನ ಆಶ್ಚರ್ಯಕರ ಯುದ್ಧ ಮತ್ತು ವಿಜಯ ಶಿಬಿರ ಹೂಡಿಸುವಿಕೆ‌) ಎಂಬ ಶೀರ್ಷಿಕೆಯುಳ್ಳ ಈ ಕೃತಿಯು ಬೆಲ್ವೆಡೆರೆ ಸಂಕೀರ್ಣದ ಸ್ಥಿತಿಯ ಕುರಿತಾಗಿ ಕರಾರುವಾಕ್ಕಾದ ವಿವರಗಳಲ್ಲಿ ಆಧಾರಗಳನ್ನು ಒದಗಿಸಿತು.
ರಾಜಕುಮಾರ ಯುಜೀನ್‌ನ ಸಾವಿನ ನಂತರದಲ್ಲಿ ಬೆಲ್ವೆಡೆರೆ
೧೭೩೬ರ ಏಪ್ರಿಲ್‌ ೨೧ರಂದು, ರಾಜಕುಮಾರ ಯುಜೀನ್‌ ವಿಯೆನ್ನಾದಲ್ಲಿನ ತನ್ನ ನಗರದ ಅರಮನೆಯಲ್ಲಿ ಮರಣಿಸಿದಾಗ, ಕಾನೂನುಬದ್ಧವಾಗಿ ನಿರ್ಬಂಧಕ್ಕೊಳಪಡಿಸುವ ಒಂದು ಉಯಿಲನ್ನು ಅವನು ಬಿಟ್ಟುಹೋಗಲಿಲ್ಲ. ಪವಿತ್ರ ರೋಮನ್‌ ಸಾಮ್ರಾಟ ಚಾರ್ಲ್ಸ್‌‌ VIನಿಂದ ಸ್ಥಾಪಿಸಲ್ಪಟ್ಟ ಆಯೋಗವೊಂದು ರಾಜಕುಮಾರನ ಸೋದರ ಮಗಳು ವಿಕ್ಟೋರಿಯಾಳನ್ನು ಅವನ ಉತ್ತರಾಧಿಕಾರಿಯಾಗಿ ಹೆಸರಿಸಿತು. ವಿಕ್ಟೋರಿಯಾಳು ಅವನ ಅತಿಹಿರಿಯ ಸೋದರನಾದ ಥಾಮಸ್‌ನ ಮಗಳಾಗಿದ್ದಳು ಹಾಗೂ ಸೆವಾಯ್‌‌-ಸಾಯ್ಸನ್ಸ್ ಮನೆತನದ ಏಕೈಕ ಬದುಕುಳಿದಿರುವ ಸದಸ್ಯೆಯಾಗಿದ್ದಳು. ಆ ಘಟ್ಟದಲ್ಲಿ ಗಾರ್ಟೆನ್‌ಪಲಾಯಿಸ್ ಎಂದು ಪರಿಚಿತವಾಗಿದ್ದ ಬೆಲ್ವೆಡೆರೆಯೊಳಗೆ ೧೭೩೬ರ ಜುಲೈ ೬ರಂದು ರಾಜಕುಮಾರಿ ವಿಕ್ಟೋರಿಯಾ ಸೇರಿಕೊಂಡಳಾದರೂ, ತನಗೆ ಬಂದಿರುವ ಉತ್ತರಾಧಿಕಾರದಲ್ಲಿ ತಾನು ಆಸಕ್ತಿ ಹೊಂದಿಲ್ಲ ಎಂಬುದನ್ನು ಅವಳು ತತ್‌ಕ್ಷಣದಲ್ಲಿ ಸ್ಪಷ್ಟಪಡಿಸಿದಳು ಹಾಗೂ ಸಾಧ್ಯವಾದಷ್ಟು ಬೇಗ ಅರಮನೆ ಸಂಕೀರ್ಣವನ್ನು ಹರಾಜುಹಾಕುವೆಡೆಗೆ ತನಗೆ ಗುರಿಯಿರುವುದನ್ನು ತೋರಿಸಿಕೊಂಡಳು. ೧೭೩೮ರ ಏಪ್ರಿಲ್‌ ೧೫ರಂದು, ಸ್ಯಾಕ್ಸೆ-ಹಿಲ್ಡ್‌ಬರ್ಘೌಸೆನ್‌ನ ‌ರಾಜಕುಮಾರ ಜೋಸೆಫ್‌‌ನನ್ನು (೧೭೦೨–೮೭) ಅವಳು ಮದುವೆಯಾದಳು. ಈತ ಅವಳಿಗಿಂತ ಸಾಕಷ್ಟು ಕಿರಿಯ ವಯಸ್ಸಿನವನಾಗಿದ್ದ. ಕೆಳಭಾಗದ ಆಸ್ಟ್ರಿಯಾದ ಮಾರ್ಚ್‌ಫೆಲ್ಡ್‌ ಪ್ರದೇಶದಲ್ಲಿರುವ ಸ್ಕ್ಲೋಶಾಫ್‌ನಲ್ಲಿ ರಾಜಮನೆತನದ ಸಮ್ಮುಖದಲ್ಲಿ ಅವರ ಮದುವೆ ನಡೆಯಿತು. ಆದಾಗ್ಯೂ, ಅವಳು ಮಾಡಿದ ಗಂಡನ ಆಯ್ಕೆಯು ಒಂದು ದುರದೃಷ್ಟಕರ ಆಯ್ಕೆ ಎನಿಸಿಕೊಂಡಿತು. ಕಳಪೆಯಾಗಿ-ಹೊಂದಾಣಿಕೆ ಮಾಡಲ್ಪಟ್ಟಿದ್ದ ಈ ಜೋಡಿಯು ೧೭೪೪ರಲ್ಲಿ ವಿಚ್ಛೇದನಗೊಂಡಿತು. ಇಷ್ಟಾಗಿಯೂ, ವಿಯೆನ್ನಾವನ್ನು ಬಿಟ್ಟು ಇಟಲಿಯಲ್ಲಿನ ಟ್ಯೂರಿನ್‌ ಎಂಬ ತನ್ನ ತವರು ನಗರಕ್ಕೆ ಹಿಂದಿರುಗಲು ರಾಜಕುಮಾರಿ ವಿಕ್ಟೋರಿಯಾ ಅಂತಿಮವಾಗಿ ನಿರ್ಧರಿಸಿದಾಗ, ಅದಾದ ಎಂಟು ವರ್ಷಗಳ ನಂತರ VIನೇ ಚಾರ್ಲ್ಸ್‌ನ ಮಗಳಾದ ಮಾರಿಯಾ ಥೆರೇಸಾ ಎಂಬಾಕೆ ಸದರಿ ಸ್ಥಿರಾಸ್ತಿಯನ್ನು ಖರೀದಿಸುವಲ್ಲಿ ಸಮರ್ಥಳಾದಳು.
ಫ್ರಾನ್ಜ್‌ ಫರ್ಡಿನೆಂಡ್‌ ಮತ್ತು ಬೆಲ್ವೆಡೆರೆ
ಚಕ್ರಾಧಿಪತ್ಯದ ಸಂಗ್ರಹಗಳ ಸ್ಥಳ ಬದಲಾವಣೆಯನ್ನು ಅನುಸರಿಸಿಕೊಂಡು, ಬೆಲ್ವೆಡೆರೆಯ ಎರಡೂ ಅರಮನೆಗಳು ಒಂದಷ್ಟು ಅವಧಿಯವರೆಗೆ ಸಾರ್ವಜನಿಕ ವಸ್ತುಸಂಗ್ರಹಾಲಯಗಳಾಗಿರುವ ತಮ್ಮ ಪಾತ್ರವನ್ನು ಸ್ಥಗಿತಗೊಳಿಸಿದ್ದವು. ಸಿಂಹಾಸನಕ್ಕೆ ಉತ್ತರಾಧಿಕಾರಿಯಾಗಿ ಬರುವ ತನ್ನ ಸೋದರ ಸಂಬಂಧಿ ಫ್ರಾನ್ಜ್‌ ಫರ್ಡಿನೆಂಡ್‌ಗಾಗಿ ಮೀಸಲಾದ ಒಂದು ನಿವಾಸವಾಗಿ ಮೇಲ್ಭಾಗದ ಬೆಲ್ವೆಡೆರೆಯು ಸೇವೆ ಸಲ್ಲಿಸಬೇಕು ಎಂಬುದಾಗಿ, ೧೮೯೬ರಲ್ಲಿ Iನೇ ಫ್ರಾನ್ಸಿಸ್‌ ಜೋಸೆಫ್‌ ಸಾಮ್ರಾಟನು ನಿರ್ಧರಿಸಿದ. ಚಕ್ರಾಧಿಪತ್ಯದ ಅಧೀನ ಕಾರ್ಯದರ್ಶಿಯೂ ಆಗಿದ್ದ ವಾಸ್ತುಶಿಲ್ಪಿ ಎಮಿಲ್‌ ವಾನ್‌ ಫಾಸ್ಟರ್‌ನ ಮೇಲ್ವಿಚಾರಣೆಯ ಅಡಿಯಲ್ಲಿ ಮುಖ್ಯ-ವಾರಸುದಾರನು ಅರಮನೆಯನ್ನು ಮರುರೂಪಿಸಿದ್ದ ಮತ್ತು ಆ ಘಟ್ಟದ ನಂತರದಲ್ಲಿ ಈ ಅರಮನೆಯು ಫ್ರಾನ್ಜ್‌ ಫರ್ಡಿನೆಂಡ್‌ನ ನಿವಾಸವಾಗಿ ತನ್ನ ಸೇವೆ ಸಲ್ಲಿಸಿತು. ಇದಕ್ಕೆ ಪ್ರತಿಯಾಗಿ, ಕೆಲ ವರ್ಷಗಳ ನಂತರ ೧೯೦೩ರ ಮೇ ೨ರಂದು ಕೆಳಭಾಗದ ಬೆಲ್ವೆಡೆರೆಯಲ್ಲಿ ಮಾಡರ್ನೆ ಗ್ಯಾಲರಿಯು ಪ್ರಾರಂಭವಾಯಿತು. ಈ ವಸ್ತುಸಂಗ್ರಹಾಲಯವು ನವ್ಯಕಲೆಗೆ ಏಕಮಾತ್ರವಾಗಿ ಸಮರ್ಪಿಸಿಕೊಂಡ, ಆಸ್ಟ್ರಿಯಾದಲ್ಲಿನ ಮೊದಲ ಸಂಸ್ಥಾನದ ಸಂಗ್ರಹ ಎಂಬ ಕೀರ್ತಿಗೆ ಪಾತ್ರವಾಯಿತು ಮತ್ತು ವಿಯೆನ್ನಾ ವಿಯೋಜನೆ ಎಂದು ಹೆಸರಾಗಿದ್ದ, ಆಸ್ಟ್ರಿಯಾದ ಕಲಾವಿದರ ಒಕ್ಕೂಟದ ಪ್ರೇರೇಪಣೆಯ ಫಲವಾಗಿ ಇದು ಅಸ್ತಿತ್ವಕ್ಕೆ ಬಂದಿತು. ಅಂತರರಾಷ್ಟ್ರೀಯ ಆಧುನಿಕತಾ ಸಿದ್ಧಾಂತದೊಂದಿಗೆ ಆಸ್ಟ್ರಿಯಾದ ಕಲೆಯನ್ನು ಮಗ್ಗುಲಲ್ಲಿಡುವುದು ಇದರ ಹಿಂದಿನ ಗುರಿಯಾಗಿತ್ತು. ಪ್ರಾರಂಭದಿಂದಲೂ, ವಿನ್ಸೆಂಟ್‌ ವ್ಯಾನ್‌ ಗಾಗ್‌, ಕ್ಲೌಡೆ ಮೊನೆಟ್‌, ಮತ್ತು ಗಿಯೋವನ್ನಿ ಸೆಗ್ಯಾಂಟಿನಿ ಇವರ ಪ್ರಮುಖ ಕೃತಿಗಳನ್ನು ಮಾಡರ್ನೆ ಗ್ಯಾಲರಿಗಾಗಿ ಖರೀದಿಸಲಾಗಿತ್ತು. ಆಮೇಲೆ ಈ ವಸ್ತುಸಂಗ್ರಹಾಲಯವು k. k. ಸ್ಟಾಟ್ಸ್‌ಗ್ಯಾಲರಿ (ಚಕ್ರಾಧಿಪತ್ಯದ ಸಂಸ್ಥಾನದ ಕಲಾ-ಚಿತ್ರಶಾಲೆ) ಎಂಬುದಾಗಿ ೧೯೧೧ರಲ್ಲಿ ಮರುನಾಮಕರಣಗೊಂಡಿತು; ಹಿಂದಿನ ಚಾರಿತ್ರಿಕ ಯುಗಗಳಿಗೆ ಸೇರಿದ ಕೃತಿಗಳನ್ನು ಒಳಗೊಳ್ಳುವ ಉದ್ದೇಶದಿಂದ, ನವ್ಯಕಲೆಯಿಂದ ಆಚೆಗೂ ಗಮನವನ್ನು ವಿಸ್ತರಿಸಲು ನಿರ್ಧರಿಸಿದ ನಂತರ ಈ ಕ್ರಮವನ್ನು ಕೈಗೊಳ್ಳಲಾಯಿತು. ಮುಖ್ಯ-ವಾರಸುದಾರ ಫ್ರಾನ್ಜ್‌ ಫರ್ಡಿನೆಂಡ್‌ ಮತ್ತು ಅವನ ಪತ್ನಿಯ ಹತ್ಯೆ, Iನೇ ಜಾಗತಿಕ ಸಮರದ ಹಠಾತ್‌ ಆರಂಭ, ಹಾಗೂ ಇದರ ಪರಿಣಾಮವಾಗಿ ೧೯೧೮ರಲ್ಲಿ ಆದ ಹ್ಯಾಬ್ಸ್‌ಬರ್ಗ್‌ ರಾಜಪ್ರಭುತ್ವದ ಕುಸಿತ ಇವೆಲ್ಲವೂ ಬೆಲ್ವೆಡೆರೆಗೆ ಸಂಬಂಧಿಸಿದ ಹೊಸ ಯುಗವೊಂದರ ಆರಂಭವನ್ನು ಗುರುತುಮಾಡಿದವು.
೧ನೇ ಮತ್ತು ೨ನೇ ಗಣತಂತ್ರದ ಸಂದರ್ಭದಲ್ಲಿ ಬೆಲ್ವೆಡೆರೆ
೧೯೧೮ರ ನವೆಂಬರ್‌ನಲ್ಲಿ ಯುದ್ಧವು ಕೊನೆಗೊಂಡ ಕೆಲವೇ ದಿನಗಳ ನಂತರ, ಕಲೆಲಾ ಇತಿಹಾಸಕಾರ ಫ್ರಾನ್ಜ್‌ ಹೇಬರ್‌ಡಿಟ್ಜ್ಲ್‌ ಎಂಬಾತ ಶಿಕ್ಷಣ ಖಾತೆಗೆ ಮನವಿಯೊಂದನ್ನು ಸಲ್ಲಿಸಿ, ಅರಮನೆಗಳನ್ನು ಸ್ಟಾಟ್ಸ್‌ಗ್ಯಾಲರಿಗಾಗಿ ಬಿಟ್ಟುಕೊಡುವಂತೆ ಕೇಳಿಕೊಂಡ. ಈ ಅರ್ಜಿಯ ಬೇಡಿಕೆಯನ್ನು ಮುಂದಿನ ವರ್ಷದಲ್ಲಿಯೇ ಈಡೇರಿಸಲಾಯಿತು. ೧೯೨೦-೨೧ರ ಅವಧಿಯಲ್ಲಿ ಹ್ಯಾನ್ಸ್‌ ಟೀಟ್ಜೆಯಿಂದ ರೂಪಿಸಲ್ಪಟ್ಟಿದ್ದ ಹಿಂದಿನ ಚಕ್ರಾಧಿಪತ್ಯದ ಸಂಗ್ರಹಗಳನ್ನು ಗುರುತಿಸಲು, ಬೆಲ್ವೆಡೆರೆ ಅರಮನೆ ಸಂಕೀರ್ಣದ ರಾಷ್ಟ್ರೀಕರಣವನ್ನು ಕರಡು ದಸ್ತಾವೇಜಿನಲ್ಲಿ ಪ್ರಸ್ತಾವಿಸಲಾಯಿತು. ಇಂದಿಗೂ ಅಸ್ತಿತ್ವದಲ್ಲಿರುವ ವಸ್ತುಸಂಗ್ರಹಾಲಯಗಳ ಜೊತೆಗೆ, ಒಂದು ಆಸ್ಟೆರೀಚಿಸ್ಕೆ ಗ್ಯಾಲರಿ (ಆಸ್ಟ್ರಿಯಾದ ಕಲಾ-ಚಿತ್ರಶಾಲೆ) ಮತ್ತು ಒಂದು ಮಾಡರ್ನೆ ಗ್ಯಾಲರಿಯನ್ನು ಸ್ಥಾಪಿಸುವ ಕುರಿತಾದ ಯೋಜನೆಗಳನ್ನೂ ಇದು ಒಳಗೊಂಡಿತ್ತು. ೧೯೨೧-೨೩ರ ಮರುಸಂಘಟನೆಯ ಸಂದರ್ಭದಲ್ಲಿ, ಕೆಳಭಾಗದ ಬೆಲ್ವೆಡೆರೆಯಲ್ಲಿನ ಬರೋಕ್‌ ಶೈಲಿಯ ವಸ್ತುಸಂಗ್ರಹಾಲಯವನ್ನು ಅಸ್ತಿತ್ವದಲ್ಲಿರುವ ವಸ್ತುಸಂಗ್ರಹಾಲಯ ಸಮಷ್ಟಿಗೆ ಸೇರ್ಪಡೆ ಮಾಡಲಾಯಿತು. ೧೯೨೯ರಲ್ಲಿ ಕಿತ್ತಳೆಯ ತೋಟದಲ್ಲಿ ಮಾಡರ್ನೆ ಗ್ಯಾಲರಿಯು ಪ್ರಾರಂಭವಾಯಿತು. IIನೇ ಜಾಗತಿಕ ಸಮರದ ಸಂದರ್ಭದಲ್ಲಿ ಈ ಅರಮನೆಗಳು ಪರಿಗಣನೀಯ ಹಾನಿಯನ್ನು ಅನುಭವಿಸಿದವು. ಮೇಲ್ಭಾಗದ ಬೆಲ್ವೆಡೆರೆಯಲ್ಲಿನ ಅಮೃತಶಿಲೆಯ ಭವನದ ಭಾಗಗಳು ಹಾಗೂ ಕೆಳಭಾಗದ ಬೆಲ್ವೆಡೆರೆಯಲ್ಲಿನ ವಿಕಟಶಿಲ್ಪಗಳ ಭವನ ಇವುಗಳು ಬಾಂಬುಗಳಿಂದ ನಾಶಗೊಳಿಸಲ್ಪಟ್ಟವು. ಮರುನಿರ್ಮಾಣ ಕಾರ್ಯವು ಸಂಪೂರ್ಣಗೊಂಡ ನಂತರ, ೧೯೫೩ರ ಫೆಬ್ರುವರಿ ೪ರಂದು ಆಸ್ಟೆರೀಚಿಸ್ಕೆ ಗ್ಯಾಲರಿಯು ಮೇಲ್ಭಾಗದ ಅರಮನೆಯಲ್ಲಿ ಮರುಪ್ರಾರಂಭವಾಯಿತು. ಬರೋಕ್‌ ಶೈಲಿಯ ವಸ್ತುಸಂಗ್ರಹಾಲಯವು ಕೆಳಭಾಗದ ಅರಮನೆಯಲ್ಲಿ ಪ್ರಾರಂಭವಾಯಿತು ಹಾಗೂ ಮಿಟ್ಟೆಲ್‌ಆಲ್ಟರ್ಲಿಚೆರ್‌ ಆಸ್ಟರೀಚಿಸ್ಕೆರ್‌ ಕನ್ಸ್ಟ್‌ ವಸ್ತುಸಂಗ್ರಹಾಲಯವು (ಮಧ್ಯಯುಗದ ಆಸ್ಟ್ರಿಯಾದ ಕಲೆಯ ಕುರಿತಾದ ವಸ್ತುಸಂಗ್ರಹಾಲಯ) ೧೯೫೩ರ ಡಿಸೆಂಬರ್‌ ೫ರಂದು ಕಿತ್ತಳೆಯ ತೋಟದಲ್ಲಿ ಪ್ರಾರಂಭವಾಯಿತು.
ಬಾಹ್ಯ ಕೊಂಡಿಗಳು‌
ವರ್ಗ:ಲ್ಯಾಂಡ್‌ಸ್ಟ್ರಾಬ್‌ ವರ್ಗ:1723ರಲ್ಲಿ ಸಂಪೂರ್ಣಗೊಳಿಸಲಾದ ಕಟ್ಟಡಗಳು ಮತ್ತು ರಚನೆಗಳು ವರ್ಗ:ವಿಯೆನ್ನಾದಲ್ಲಿರುವ ಅರಮನೆಗಳು ವರ್ಗ:ವಿಯೆನ್ನಾದಲ್ಲಿರುವ ವಸ್ತುಸಂಗ್ರಹಾಲಯಗಳು ವರ್ಗ:ಆಸ್ಟ್ರಿಯಾದಲ್ಲಿರುವ ಚಕ್ರಾಧಿಪತ್ಯದ ನಿವಾಸಗಳು ವರ್ಗ:ಬರೋಕ್‌ ಶೈಲಿಯ ಅರಮನೆಗಳು ವರ್ಗ:ಆಸ್ಟ್ರಿಯಾದಲ್ಲಿನ ಬರೋಕ್‌ ವಾಸ್ತುಶೈಲಿ ವರ್ಗ:ಯುರೋಪ್
ಪರಮಾಣು ಶಕ್ತ್ತಿ ಮತ್ತು ವಿಕಿರಣ
ಬಹಳ ಹಿಂದಿನಿಂದಲೂ ಜನರು ತಮ್ಮ ಸುತ್ತಮುತ್ತ ಇರುವ ಎಲ್ಲಾ ವಸ್ತುಗಳು ಮೂಲಭೂತವಾಗಿ ಯಾವುದರಿಂದ ಮಾಡಲ್ಪಟ್ಟಿವೆಯೆಂಬ ಕುತೂಹಲವನ್ನು ಹೊಂದಿದ್ದರು.ವೈಜ್ನಾನಿಕವಾಗಿ, ಎಲ್ಲ ವಸ್ತುಗಳು ಅಣು, ಪರಮಾಣುಗಳಿಂದ ಮಾಡಲ್ಪಟ್ಟಿವೆ.ಪರಮಾಣು ಎಷ್ಟು ಚಿಕ್ಕದಾಗಿದೆ ಎಂದರೆ ಸುಮಾರು ಹತ್ತು ಕೋಟಿ ಪರಮಾಣುಗಳನ್ನು ಒಂದಕ್ಕೊಂದು ತಾಗುವಂತೆ ಉದ್ದಕ್ಕೆ ಜೋಡಿಸಿದಾಗ  ಅದು ಕೇವಲ ಒಂದು ಸೆಂಟಿಮೀಟರ್ನಷ್ಟು ಉದ್ದ ಹೊಂದಿರುತ್ತದೆ.ಪರಮಾಣುವಿನ ಕೇಂದ್ರ ಬಿಂದುವನ್ನು 'ನ್ಯೂಕ್ಲಿಯಸ್' ಎಂದು ಕರೆಯುತ್ತೇವೆ.ನ್ಯೂಕ್ಲಿಯಸ್ ನಲ್ಲಿ  ಪ್ರೊಟಾನ್ ಮತ್ತು ನ್ಯೂಟ್ರಾನ್ ಗಳು ಬಂಧಕ ಶಕ್ತಿಯಿಂದ ಬಂಧಿಸಲ್ಪಟ್ಟಿರುತ್ತದೆ. ಎಲೆಕ್ಟ್ರಾನ್ ಗಳು ನ್ಯೂಕ್ಲಿಯಸ್ ನ ಸುತ್ತ ಸುತ್ತುತ್ತಿರುತ್ತದೆ.ಪರಮಾಣು ಅಗಾಧ ಶಕ್ತಿಯನ್ನು ಹೊಂದಿದೆ ಎಂದು ತಿಳಿದದ್ದು ೧೯೩೯ ರಲ್ಲಿ.ಪರಮಾಣುವಿನಲ್ಲಿರುವ ಶಕ್ತಿಗೆ ಸರಿಸಮಾನವಾದುದು ಯಾವುದೂ ಇಲ್ಲ.ನಂತರದ ದಿನಗಳಲ್ಲಿ ಈ ಶಕ್ತಿಯನ್ನುಬಳಸಿಕೊಂದು ಪರಮಾಣು ಬಾಂಬ್ ಗಳನ್ನು ತಯಾರಿಸಲಾಯಿತು.ಪರಮಾಣು ಸ್ಥಾವರಗಳ ಮೂಲಕ ವಿದ್ಯುತ್ತನ್ನು ತಯಾರಿಸುವ ವಿಧಾನವನ್ನು ಕಂಡುಹಿಡಿಯಲಾಯಿತು.ಪರಮಾಣುವಿನ ಶಕ್ತಿ ಏನೆಂಬುದನ್ನು ತಿಳಿಯಲು   ಜಪಾನ್ ನ ದುರಂತವೇ ಸಾಕ್ಷಿ. ೧೯೪೫ ರ ಆಗಸ್ಟ್ ೬ ರಂದು ಜಪಾನ್ ಎರಡು ಪರಮಾಣು ಬಾಂಬ್ ಗಳ ಹೊಡೆತಕ್ಕೆ ಒಳಗಾಯಿತು.ಇದರಿಂದ ಸಾವಿರಾರು ಜನರು ತಮ್ಮ ಜೀವ ಕಳೆದುಕೊಂಡರು.ಈಪರಮಾಣು ಬಾಂಬಿನಿಂದಾಗಿ ಜಪಾನ್ ತೀವ್ರ ಸಂಕಷ್ಟಕ್ಕೆ ಸಿಲುಕಿತು.ಪರಮಾಣುವಿನ ಪರಿಣಾಮ ಇಂದಿಗೂವಾಗಿ ಜಪಾನಿನಲ್ಲಿ ಜನರು ನಾನಾ ತೊಂದರೆಗಳನ್ನು ಅನುಭವಿಸುತ್ತಿದ್ದಾರೆ.ಅಲ್ಲಿ ಹುಟ್ಟುವ ಮಕ್ಕಳು ಇಂದಿಗೂ ಅಂಗವಿಕಲರಾಗಿಯೇ ಹುಟ್ಟುತ್ತಿದ್ದಾರೆ. ಪರಮಾಣು ಸ್ಥಾವರಗಳು ಜಗತ್ತಿನ ಅತಿ ಮುಖ್ಯವಾದ ಶಕ್ತಿಯ ಮೂಲಗಳಾಗಿವೆ.ದೇಶದ ಒಟ್ಟು ಶಕ್ತಿಯ ಅಗತ್ಯದ ೨.೯% ರಷ್ಟು ನೀ ಸ್ಥಾವರಗಳಿಂದಲೇ ಉತ್ಪಾದಿಸಲಾಗುತ್ತದೆ.ಒಂದು ಪರಮಾಣು ಸ್ಥಾವರ ಸುಮಾರು ೩೦-೪೦ ವರ್ಷ ನಿರಂತರವಾಗಿ ಶಕ್ತಿಯ ಉತ್ಪಾದನೆಯನ್ನು ಮಾಡುತ್ತಿರುತ್ತದೆ.ಅದರ ಅವಧಿ ಮುಗಿದ ನಂತರ ಉಳಿಯುವ ವಸ್ತುಗಳು ವಿಕಿರಣವನ್ನು ಹೊರಸೂಸುವುದರಿಂದ ಅದನ್ನು ಸುರಕ್ಷಿತವಾಗಿ ಬಹಳ ಆಳದಲ್ಲಿ ಹೂತಿರುತ್ತಾರೆ.ಪರಮಾಣು
ವರ್ಗ:ಭೌತಶಾಸ್ತ್ರ
ಕಾಮನಬಿಲ್ಲು (ಚಲನಚಿತ್ರ)
ಕಥೆ
ಅರ್ಚಕರ ಮಗ ಸೂರ್ಯನಾರಾಯಣ, ಊರಿನ ಎಲ್ಲಾ ಒಳ್ಳೆಯ ಕೆಲಸಗಳಿಗೆ ಹೆಗಲೆಣೆಯಾಗಿ ನಿಂತು, ಹಿರಿಗೌಡನ ಪ್ರೀತಿಗೆ ಪಾತ್ರನಾಗಿ ಸೂರಿ ಎಂದೇ ಜನಪ್ರಿಯನಾದವ,ಹಿರಿಗೌಡನ ತಮ್ಮ ಕಿರಿಗೌಡನ ಕೋಪಕ್ಕೆ ತುತ್ತಾಗುತ್ತ್ತಾನೆ. ಪಕ್ಕದ ಊರಿನಲ್ಲಿನ ತನ್ನ ಮಿತ್ರ ಚಂದ್ರನ ಮಗುವಿನ ಮೇಲೆ ಸೂರಿಗೆ ಅಪಾರ ಮಮತೆ. ಮದುವೆಯಾಗುವಂತೆ ಚಂದ್ರನಿಗೆ ಎಷ್ಟೇ ಒತ್ತಾಯ ಮಾಡಿದರೂ ಆತ ಒಪ್ಪುವುದಿಲ್ಲ.ಚಂದ್ರನಿಗೆ ಒಳ್ಳೆಯ ಹೆಣ್ಣುಹುಡುಕುವುದಾಗಿ, ಚಂದ್ರನ ತಾಯಿಗೆ ಸುರಿ ವಚನ ನೀಡುತ್ತಾನೆ. ತನ್ನ ತಾಯಿಯ ಅಣತಿಯಂತೆ, ತನಗೆ ಬರುವ ಪೌರೋಹಿತ್ಯ ಮತ್ತು ಪಶುವೈದ್ಯವನ್ನು ಬಿಟ್ಟು, ತನ್ನ ಗೆಳೆಯ ಚಂದ್ರನ ಒತ್ತಾಸೆಯಿಂದ ಕೃಷಿಕನಾಗಿ ನೆಲೆನಿಲ್ಲುತ್ತಾನೆ. ನದಿಗೆ ಬಿದ್ದು ಜೀವ ಕಳೆದುಕೊಳ್ಳುತ್ತಿದ್ದ ಗಂಗೆಯನ್ನು ರಕ್ಷಿಸಿದ ಸೂರಿ, ತನ್ನ ಗದ್ದೆಗೆ ಬೆಂಕಿ ಇಡುತ್ತಿದ್ದ ಗಂಗೆಯ ತಂದೆಯನ್ನು ಕಂಡುಹಿಡಿಯುತ್ತಾನೆ. ಕಿರಿಗೌಡನ ಮಗ ಆಕೆಯನ್ನು ಬಸುರಿ ಮಾಡಿದುದಾಗಿಯೂ, ಆಕೆಯ ಬಾಳನ್ನು ಉಳಿಸಲು, ಕಿರಿಗೌಡನ ಆಙ್ನೆಯಂತೆ ಸೂರಿಯ ಗದ್ದೆಯನ್ನು ಸುಡಲು ಬಂದುದಾಗಿಯೂ ತಪ್ಪು ಒಪ್ಪಿಕೊಂಡ ಆತನನ್ನು ರಕ್ಷಿಸುವ ಹೊಣೆ ಹೊತ್ತು, ಆಕೆಯನ್ನು ರಕ್ಷಿಸುವ ಸಲುವಾಗಿ, ಗೌಡನ ಗದ್ದೆಗೆ ಬೆಂಕಿ ಹಚ್ಚಿದ ಆರೋಪವನ್ನು ತನ್ನ ಮೇಲೆ ಹೊತ್ತುಕೊಳ್ಳುತ್ತಾನೆ. ಗಂಗೆಯ ತಾಯಿ ಪಂಚಾಯಿತಿ ಕಟ್ಟೆಯಲ್ಲಿ ನಿಜ ಹೇಳಿದಾಗ, ಸೂರಿ ಊರಿಗೆ ಕಾಮನಬಿಲ್ಲಾಗುತ್ತಾನೆ. ಗೆಳೆಯನಿಗೆ ಊರಿನಿಂದ ಬಹಿಷ್ಕಾರ ಹಾಕಿಸಲು ಈ ರೀತಿ ಸಂಚು ಮಾಡಿದ ಕಿರಿಗೌಡನನ್ನು ಕೊಲ್ಲಲು ಚಂದ್ರ ರಾತ್ರಿಯಲ್ಲಿ ಕಿರಿಗೌಡನ ಮನೆಗೆ ನುಗ್ಗುತ್ತಾನೆ.ಮೋಟಾರ್ ಬೈಕ್ ಸದ್ದು ಕೇಳಿ ಸೂರಿ, ಓಡಿ ಬಂದು ಕಿರಿಗೌಡನನ್ನು ಉಳಿಸುತ್ತಾನೆ. ಹಿರಿಗೌಡರ ಮೊಮ್ಮಗಳು ಕೃಷಿ ಪದವಿ ಪಡೆದು ಗೌಡರ ಜಮೀನಿನಲ್ಲಿಯೇ ಬೇಸಾಯ ಮಾಡುತ್ತಾಳೆ. ಸೂರಿ ಮತ್ತು ಆಕೆ ಇಬ್ಬರೂ ಪ್ರೀತಿಸಲು ತೊಡಗುತ್ತಾರೆ. ಚಂದ್ರನ ತಾಯಿ, ಚಂದ್ರನಿಗೆ ಹಿರಿಗೌಡರ ಮೊಮ್ಮಗಳ ಸಂಬಂಧವನ್ನು ಕೊಡಿಸಲು ಸೂರಿಗೆ ಕೇಳುತ್ತಾಳೆ. ಸೂರಿ, ವಿಧಿ ಇಲ್ಲದೆಯೇ, ಹಿರಿಗೌಡರ ಮೊಮ್ಮಗಳಿಗೆ ತನ್ನನ್ನು ತೊರೆದು, ಚಂದ್ರನನ್ನು ಮದುವೆಯಾಗಲು ಬೇಡಿಕೊಳ್ಳುತ್ತಾನೆ. ಆದರೆ, ಆಕೆ ಒಪ್ಪದಾದಾಗ, ಸೂರಿ, ತನ್ನ ಸಂಬಂಧಿ ಕುಂಟಿಯಾದ ಪದ್ಮಳನ್ನು ಮದುವೆಯಾಗಿ, ತನ್ನ ಪ್ರೀತಿ ತ್ಯಾಗ ಮಾಡುತ್ತಾನೆ. ತನ್ನವರಿಗಾಗಿ ತನ್ನ ಎಲ್ಲವನ್ನೂ ಕೊಡಮಾಡುವ ಸೂರಿ, ಕಾಮನಬಿಲ್ಲಿನಂತೆ ಆಗುತ್ತಾನೆ.
ಕಾಮನಬಿಲ್ಲು ಚಿ.ದತ್ತರಾಜ್ ನಿರ್ದೇಶನದ ಕನ್ನಡ ಭಾಷೆಯ ಚಿತ್ರ. ಈ ಚಲನಚಿತ್ರವು ೧೯೮೩ ರಲ್ಲಿ ಬಿಡುಗಡೆಯಾಯಿತು. ಈ ಚಿತ್ರದ ಪ್ರಮುಖ ಪಾತ್ರಗಳಲ್ಲಿ ಡಾ.ರಾಜ್‍ಕುಮಾರ್, ಅನಂತ್ ನಾಗ್ ಮತ್ತು ಸರಿತ ನಟಿಸಿದ್ದಾರೆ. ಈ ಚಿತ್ರವು ಅಶ್ವಿನಿಯವರು ಬರೆದಿರುವ ಮೃಗತೃಷ್ಣಾ ಎಂಬ ಕಾದಂಬರಿಯಿಂದ ಆಧಾರಿತವಾಗಿದೆ.
ಹಾಡುಗಳು
ಈ ಚಿತ್ರದ ಹಾಡುಗಳನ್ನು ಚಿ.ಉದಯ ಶಂಕರ ರಚಿಸಿದ್ದಾರೆ. ಕುವೆಂಪುರ "ನೇಗಿಲ ಹಿಡಿದು ಹೊಲದಲಿ ಹಾಡುತ ಉಳುವಾ ಯೋಗಿಯ ನೋಡಲ್ಲಿ" ಗೀತೆಯನ್ನು ಬಳಸಿಕೊಳ್ಳಲಾಗಿದೆ.
ಉಲ್ಲೇಖ
>
ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು ವರ್ಗ:ರಾಜಕುಮಾರ್ ಚಲನಚಿತ್ರಗಳು
ಅವಳ ನೆರಳು
ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ಚಕ್ರವ್ಯೂಹ (ಚಲನಚಿತ್ರ)
ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ಕೆಂದೂರ
ಕೆಂದೂರ ಕರ್ನಾಟಕದ ಬಾಗಲಕೋಟೆ ಜಿಲ್ಲೆಯ ಒಂದು ಊರು.
ಆಕರಗಳು
AMS Maps of India and Pakistan
ವರ್ಗ:ಬಾಗಲಕೋಟೆ ಜಿಲ್ಲೆ
ಅಂಜಲೆ
ಅಂಜಲೆ,ಮ್ಯಾಕರಲ್ ಮೀನುಗಳನ್ನು ಹೋಲುವ, ಆದರೆ ಗಾತ್ರದಲ್ಲಿ ಅವುಗಳಿಗಿಂತಲೂ ಬಹಳ ದೊಡ್ಡವಾದ ಸ್ಕಾಂಬಿರೋ ಮೋರಸ್ ಜಾತಿಯ ಮೀನುಗಳಿಗೆ ಅಂಜಲೆ (ಸಿಯರ್) ಮೀನುಗಳೆಂದು ಹೆಸರು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಮೀನುಗಳು
ಚಕ್ರವ್ಯೂಹ
right|250px|thumb ಚಕ್ರವ್ಯೂಹ ಅಥವಾ ಪದ್ಮವ್ಯೂಹವು ಹಿಂದೂ ಮಹಾಕಾವ್ಯ ಮಹಾಭಾರತದಲ್ಲಿ ನಿರೂಪಿಸಲ್ಪಟ್ಟ ಒಂದು ಸೇನಾ ರಚನೆ. ಮೇಲಿನಿಂದ ನೋಡಿದಾಗ ಚಕ್ರವ್ಯೂಹವು ಅರಳುತ್ತಿರುವ ಕಮಲ ಅಥವಾ ಚಕ್ರದಂತೆ ಕಾಣುವ ಬಹು ಹಂತದ ರಕ್ಷಣಾ ರಚನೆಯಾಗಿದೆ. ಪ್ರತಿ ಅಂತರವಲಯ ಸ್ಥಾನದಲ್ಲಿನ ಯೋಧರು ಹೋರಾಡಲು ಹೆಚ್ಚು ಕಠಿಣ ಸ್ಥಿತಿಯಲ್ಲಿರುತ್ತಾರೆ.
ವರ್ಗ:ಮಹಾಭಾರತ
ನವೆಂಬರ್ ೨೭
ನವೆಂಬರ್ ೨೭ - ನವೆಂಬರ್ ತಿಂಗಳ ಇಪ್ಪತ್ತ ಏಳನೇದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೩೧ ನೇ (ಅಧಿಕ ವರ್ಷದಲ್ಲಿ ೩೩೨ ನೇ) ದಿನ.
ಹೊರಗಿನ ಸಂಪರ್ಕಗಳು
೨ ೨
ಅಮೆರಿಕಾದ ಕ್ರಾಂತಿ
'ಅಮೆರಿಕಾದ ಕ್ರಾಂತಿ ೆ. ಭೌಗೋಳಿಕ ಅನ್ವೇಷಣೆಯಿಂದಾಗಿ ಯುರೋಪಿಯನ್ ರು ಅಮೆರಿಕಾಕ್ಕೆ ವಲಸೆ ಹೋಗಲು ಆರಂಭಿಸಿದರು.ಹೀಗೆ ಮೊದಲಿಗೆ ಮೆಪ್ಲವರ್ ಎಂಬ ಹಡಗಿನ ಮೂಲಕ ಯುರೋಪಿಯನ್ನರು ಅಮೇರಿಕಾ ವನ್ನು ತಲುಪಿದರು. ಇವರನ್ನು ಪಿಲ್ಗ್ರಿಮ್ ಪಾದರ್ಸ ಎಂದು ಕರೆಯುತ್ತಾರೆ. ಸಂದರ್ಭದಲ್ಲಿ ಉತ್ತರ ಅಮೆರಿಕದ ಹದಿಮೂರು ವಸಾಹತುಗಳು ಬ್ರಿಟಿಷ್ ಸಾಮ್ರಾಜ್ಯವನ್ನು ಅಡಗಿಸಲು ಒಟ್ಟಿಗೆ ಸೇರಿದವು ಹಾಗೂ ಅಮೆರಿಕ ಸಂಯುಕ್ತ ಸಂಸ್ಥಾನವನ್ನು ರೂಪಿಸಲು ಒಂದುಗೂಡಿದವು. ಅವು ಮೊದಲು ಕಡಲಾಚೆಯಿಂದ ಪ್ರಾತಿನಿಧ್ಯವಿಲ್ಲದೆ ಆಳ್ವಿಕೆ ಮಾಡುವ ಗ್ರೇಟ್ ಬ್ರಿಟನ್‌ನ ಪಾರ್ಲಿಮೆಂಟ್‌ನ ಆಡಳಿತವನ್ನು ನಿರಾಕರಿಸಿದವು ಹಾಗೂ ನಂತರ ಎಲ್ಲಾ ರಾಜವಂಶದ ಅಧಿಕಾರಿಗಳನ್ನು ಹೊರ ಅಟ್ಟಿದವು. 1774ರಲ್ಲಿ ಪ್ರತಿಯೊಂದು ವಸಾಹತು ಸ್ವಂತವಾಗಿ-ಆಡಳಿತ ನಡೆಸುವ ರಾಜ್ಯಗಳನ್ನು ರೂಪಿಸಲು ಒಂದು ಪ್ರಾಂತೀಯ ಕಾಂಗ್ರೆಸ್‌ಅನ್ನು ಅಥವಾ ಸಮಾನ ಸರಕಾರಿ ಸಂಸ್ಥೆಯೊಂದನ್ನು ಸ್ಥಾಪಿಸಿದವು. 1775ರಲ್ಲಿ ಎರಡನೇ ಭೂಖಂಡೀಯ ಕಾಂಗ್ರೆಸ್‌ಗೆ ಪ್ರತಿನಿಧಿಗಳನ್ನು ಕಳುಹಿಸುವ ಮೂಲಕ, ಅವು ಮೊದಲು ಅವುಗಳ ಸ್ವ-ಆಡಳಿತವನ್ನು ರಕ್ಷಿಸಿಕೊಳ್ಳಲು ಹಾಗೂ ಅಮೆರಿಕಾದ ಕ್ರಾಂತಿಕಾರಿ ಯುದ್ಧ (1775–83, ಅಮೆರಿಕಾದ ಸ್ವಾತಂತ್ರ್ಯಾ ಕದನ ) ಎಂದು ಕರೆಯುವ ಬ್ರಿಟಿಷ್ ವಿರುದ್ಧ ಶಸ್ತ್ರಸಜ್ಜಿತವಾದ ಹೋರಾಟವನ್ನು ಮಾಡಲು ಒಂದುಸೇರಿದವು. ಅಂತಿಮವಾಗಿ ರಾಜ್ಯಗಳು, ಬ್ರಿಟಿಷ್ ರಾಜಪ್ರಭುತ್ವವು ನಿರಂಕುಶಾಧಿಕಾರದ ಮೂಲಕ ನ್ಯಾಯಸಮ್ಮತವಾಗಿ ಅವುಗಳ ರಾಜನಿಷ್ಠೆಯನ್ನು ಪಡೆಯಲಾಗುವುದಿಲ್ಲವೆಂಬುದನ್ನು ಕಂಡುಹಿಡಿದವು. ನಂತರ ಅವು, 1776ರ ಜುಲೈನಲ್ಲಿ ರಾಜಪ್ರಭುತ್ವವನ್ನು ನಿರಾಕರಿಸಿ ಹೊಸ ರಾಷ್ಟ್ರದ ಪರವಾಗಿ ಕಾಂಗ್ರೆಸ್‌ ಸ್ವಾತಂತ್ರ್ಯಾ ಘೋಷಣೆಯನ್ನು ಮಾಡಿದಾಗ ಬ್ರಿಟಿಷ್ ಸಾಮ್ರಾಜ್ಯದೊಂದಿಗೆ ಸಂಬಂಧವನ್ನು ಬಿಗಿಗೊಳಿಸಿದವು. ಯುದ್ಧವು ಪರಿಣಾಮಕಾರಿ ಅಮೆರಿಕಾದ ಗೆಲುವಿನೊಂದಿಗೆ 1781ರ ಅಕ್ಟೋಬರ್‌ನಲ್ಲಿ ಕೊನೆಗೊಂಡಿತು. ಆನಂತರ 1783ರಲ್ಲಿ ಪ್ಯಾರಿಸ್ ಒಪ್ಪಂದದಿಂದ ಅಮೆರಿಕ ಸಂಯುಕ್ತ ಸಂಸ್ಥಾನದೊಂದಿಗಿನ ಹಿಂದಿನ ಬ್ರಿಟಿಷರ ಎಲ್ಲಾ ಕೋರಿಕೆಗಳನ್ನು ಸಂಪೂರ್ಣವಾಗಿ ತೊರೆಯಲಾಯಿತು. ಅಮೆರಿಕಾದ ಕ್ರಾಂತಿಯು ಆರಂಭಿಕ ಅಮೆರಿಕಾದ ಸಮಾಜ ಮತ್ತು ಸರಕಾರದಲ್ಲಿ ಹಲವಾರು ಸಾಮಾಜಿಕ, ರಾಜಕೀಯ ಮತ್ತು ಬೌದ್ಧಿಕ ಬದಲಾವಣೆಗಳನ್ನು ಉಂಟುಮಾಡಿತು. ಅಮೆರಿಕನ್ನರು ಶ್ರೀಮಂತಪ್ರಭುತ್ವದ ಯುರೋಪ್‌ನಲ್ಲಿ ಸಾಮಾನ್ಯವಾಗಿದ್ದ ಮಿತಜನತಂತ್ರವನ್ನು ನಿರಾಕರಿಸಿದರು. ಬದಲಿಗೆ ಉದಾರ-ವಾದದ ದಾರ್ಶನಿಕ ಚಳವಳಿ-ಅರಿವಿನ ಆಧಾರದಲ್ಲಿ ಪ್ರಜಾಪ್ರಭುತ್ವ-ವಾದದ ಅಭಿವೃದ್ಧಿಯನ್ನು ಸಮರ್ಥಿಸಿದರು. ಕ್ರಾಂತಿಯ ಪ್ರಮುಖ ಪರಿಣಾಮವಾಗಿ ಜನರ ಆಸೆ-ಆಕಾಂಕ್ಷೆಗಳಿಗೆ ಜವಾಬ್ದಾರನಾಗಿರುವ ಮಾದರಿ ಸರಕಾರವೊಂದು ರಚಿಸಲ್ಪಟ್ಟಿತು. ಆದರೂ, ಹಲವಾರು ಸ್ಥಾಪಕರು ದೊಂಬಿಯ ಆಡಳಿತಕ್ಕೆ ಭಯಪಡುವುದರೊಂದಿಗೆ ಪ್ರಜಾಪ್ರಭುತ್ವ ಅಪೇಕ್ಷಣೀಯ ಹೊಸ ಸರಕಾರದಲ್ಲಿ ಪ್ರಬಲ ರಾಜಕೀಯ ವಿವಾದಗಳು ಎದ್ದವು. ರಾಷ್ಟ್ರೀಯ ಸರಕಾರದ ಅನೇಕ ಮೂಲಭೂತ ಸಮಸ್ಯೆಗಳು, 1781ರಲ್ಲಿ ರಚಿಸಲ್ಪಟ್ಟ ದುರ್ಬಲ ಮೊದಲ ಪ್ರಯತ್ನ ಆರ್ಟಿಕಲ್ಸ್ ಆಫ್ ಕಾನ್ಫೆಡರೇಶನ್ಅನ್ನು, 1788ರಲ್ಲಿ ಬದಲಿಸಿದ ಅಮೆರಿಕ ಸಂಯುಕ್ತ ಸಂಸ್ಥಾನದ ಸಂವಿಧಾನದ ಊರ್ಜಿತಗೊಳಿಸುವಿಕೆಯಿಂದ ಪರಿಹರಿಸಲ್ಪಟ್ಟವು. ಕಾನ್ಫೆಡರೇಶನ್ಅನ್ನು ಕಳೆದುಕೊಂಡಿದುದಕ್ಕೆ ಪ್ರತಿಯಾಗಿ, ಸಂವಿಧಾನವು ಪ್ರಬಲ ಸಂಯುಕ್ತ ಸರಕಾರವೊಂದನ್ನು ಸ್ಥಾಪಿಸಿತು. ಇದನ್ನು ಮೊದಲ 10 ಸಂವಿಧಾನಾತ್ಮಕ ತಿದ್ದುಪಡಿಗಳನ್ನು ಒಳಗೊಂಡ ಅಮೆರಿಕ ಸಂಯುಕ್ತ ಸಂಸ್ಥಾನದ ಹಕ್ಕುಗಳ ಮಸೂದೆಯು (1791) ಶೀಘ್ರದಲ್ಲಿ ಅನುಸರಿಸಿತು. ಕ್ರಾಂತಿಯನ್ನು ಸಮರ್ಥಿಸುವಲ್ಲಿ ಪ್ರಭಾವ ಬೀರಿದ್ದ ಮತ್ತು ವ್ಯಾಪಕವಾದ ವೈಯಕ್ತಿಕ ಸ್ವಾತಂತ್ರ್ಯಗಳೊಂದಿಗೆ ಪ್ರಬಲ ರಾಷ್ಟ್ರೀಯ ಸರಕಾರವನ್ನು ಸ್ಥಾಪಿಸಲು ಪ್ರಯತ್ನಿಸಿದ ಅನೇಕ ಮೂಲಭೂತ ಹಕ್ಕುಗಳಿಗೆ ಇದು ಭರವಸೆ ನೀಡಿತು. ಅಮೆರಿಕನ್ನರು ಅಧಿಕವಾಗಿ ಗಣತಂತ್ರ-ವಾದವನ್ನು ಸಮರ್ಥಿಸಿದರಿಂದ ಮತ್ತು ಕ್ರಮೇಣ ಪ್ರಜಾಪ್ರಭುತ್ವವು ಹೆಚ್ಚಾದುದರಿಂದ, ಸಾಂಪ್ರದಾಯಿಕ ಸಾಮಾಜಿಕ ಶ್ರೇಣಿ ವ್ಯವಸ್ಥೆಯಲ್ಲಿ ಕ್ರಾಂತಿ ಉಂಟಾಗಲು ಕಾರಣವಾಯಿತು ಹಾಗೂ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ರಾಜಕೀಯ ಮೌಲ್ಯಗಳ ಮೂಲಾಂಶವಾದ ನೀತಿನಿಯಮಗಳು ರೂಪುಗೊಳ್ಳುವಂತೆ ಮಾಡಿತು.
ಮೂಲಗಳು
ಅಮೆರಿಕಾದ ಕ್ರಾಂತಿಯು ಸ್ಥಳೀಯ ರಾಷ್ಟ್ರದಿಂದ ವಸಾಹತುಶಾಹಿ ಒಡೆತನಗಳ ರಾಜಕೀಯ ಮತ್ತು ಸಾಮಾಜಿಕ ಬೇರ್ಡುವಿಕೆಗೆ ಹಾಗೂ ಆ ಹಿಂದಿನ ವಸಾಹತುಗಳೆಲ್ಲವೂ ಒಂದು ಸ್ವತಂತ್ರ ರಾಷ್ಟ್ರವಾಗಿ ಒಂದುಗೂಡಲು ಕಾರಣವಾದ ಹಲವಾರು ಚಿಂತನೆ ಮತ್ತು ಘಟನೆಗಳಿಂದ ಸಂಭವಿಸಿತು.
ಸಾರಾಂಶ
ಕ್ರಾಂತಿಕಾರಿ ಯುಗವು 1763ರಲ್ಲಿ ಫ್ರೆಂಚ್ ಮಿಲಿಟರಿಯು ಬ್ರಿಟಿಷ್ ಉತ್ತರ ಅಮೆರಿಕಾದ ವಸಾಹತುಗಳಿಗೆ ಬೆದರಿಕೆಯನ್ನು ನೀಡಿದಾಗ ಆರಂಭವಾಯಿತು. ವಸಾಹತುಗಳನ್ನು ಸಾಮ್ರಾಜ್ಯದಲ್ಲಿ ಇರಿಸುವುದಕ್ಕೆ ಸಂಬಂಧಿಸಿದಂತೆ ಅವು ಅತಿ ಹೆಚ್ಚಿನ ಪ್ರಮಾಣದ ವೆಚ್ಚವನ್ನು ಪಾವತಿಸಬೇಕೆಂಬ ನೀತಿಯನ್ನು ಅಳವಡಿಸಿಕೊಂಡು ಬ್ರಿಟನ್, ಬ್ರಿಟಿಷ್ ಆಡಳಿತವನ್ನು ತೋರ್ಪಡಿಸುವ ಸಲುವಾಗಿ ಹಲವಾರು ನೇರ ಕಂದಾಯಗಳನ್ನು ಮತ್ತು ಇತರ ಕಾನೂನುಗಳನ್ನು ವಿಧಿಸಿತು. ಇವೆಲ್ಲವೂ ಅಮೆರಿಕದಲ್ಲಿ ಜನರಿಂದ ವಿಪರೀತವಾಗಿ ನಿರಾಕರಿಸಲ್ಪಟ್ಟವು. ಆಳ್ವಿಕೆ ನಡೆಸುತ್ತಿದ್ದ ಬ್ರಿಟಿಷ್ ಸಂಸತ್ತಿನಲ್ಲಿ ವಸಾಹತುಗಳು ಚುನಾಯಿತ ಪ್ರಾತಿನಿಧ್ಯದ ಕೊರತೆಯನ್ನು ಅನುಭವಿಸಿದರಿಂದ, ಹೆಚ್ಚಿನ ವಸಾಹತುಗಾರರು ಈ ಕಾನೂನುಗಳನ್ನು ನ್ಯಾಯ ವಿರುದ್ಧವಾದುದು ಹಾಗೂ ಅವುಗಳ ಹಕ್ಕುಗಳು ಇಂಗ್ಲೀಷರಾಗಿ ಉಲ್ಲಂಘನೆಯಾಗುತ್ತಿದೆ ಎಂಬುದಾಗಿ ಪರಿಗಣಿಸಿದರು. 1772ರಲ್ಲಿ, ವಸಾಹತುಗಾರರ ಗುಂಪುಗಳು ಹೊಂದಿಕೆಗಳ ಕಮಿಟಿಗಳನ್ನು ರಚಿಸಲು ಆರಂಭಿಸಿದವು. ಅವು ನಂತರ ಹೆಚ್ಚಿನ ವಸಾಹತುಗಳಲ್ಲಿ ಅವುಗಳ ಸ್ವಂತ ಪ್ರಾಂತೀಯ ಕಾಂಗ್ರೆಸ್‌ ಆದವು. ಎರಡು ವರ್ಷಗಳಲ್ಲಿ ಪ್ರಾಂತೀಯ ಕಾಂಗ್ರೆಸ್‌ಗಳು ಅಥವಾ ಅವುಗಳ ಸಮಾನ ಸಂಘಟನೆಗಳು ಸಂಸತ್ತನ್ನು ನಿರಾಕರಿಸಿದವು ಹಾಗೂ ಹಿಂದಿನ ವಸಾಹತುಗಳಲ್ಲಿದ್ದ ಬ್ರಿಟಿಷ್ ಆಡಳಿತ ವ್ಯವಸ್ಥೆಯನ್ನು 1774ರಲ್ಲಿ ಸುಸಂಘಟಿತ ಮೊದಲ ಭೂಖಂಡೀಯ ಕಾಂಗ್ರೆಸ್‌ನಿಂದ ಬದಲಿಸಿದವು. ಬೋಸ್ಟನ್‌ನಲ್ಲಿನ ಸಂಸತ್ತಿನ ಅಧಿಕಾರವನ್ನು ದೃಢಪಡಿಸುವ ಪ್ರಯತ್ನಗಳ ವಿರೋಧಗಳಿಗೆ ಪ್ರತಿಕ್ರಿಯೆಯಾಗಿ, ಬ್ರಿಟಿಷ್ ಕದನ ಸಶಸ್ತ್ರದಳಗಳನ್ನು ಕಳುಹಿಸಿತು, ಸ್ಥಳೀಯ ಸರಕಾರಗಳನ್ನು ವಿಸರ್ಜಿಸಿತು ಹಾಗೂ ರಾಜವಂಶದ ಅಧಿಕಾರಿಗಳಿಂದ ನೇರ ಆಡಳಿತವನ್ನು ಹೇರಿತು. ಅದಕ್ಕೆ ಪ್ರತಿಯಾಗಿ ವಸಾಹತುಗಳು ಅವುಗಳ ಸೇನೆಗಳನ್ನು ಬಲಪಡಿಸಿದವು ಹಾಗೂ 1775ರಲ್ಲಿ ಯುದ್ಧವು ಆರಂಭವಾಯಿತು. ರಾಜ ಜಾರ್ಜ್ IIIನಿಗೆ ಮೊದಲು ತೋರಿಕೆಗಾಗಿ ರಾಜಭಕ್ತಿ ತೋರಿಸಿ ಭೂಖಂಡೀಯ ಕಾಂಗ್ರೆಸ್‌ನ ರಾಜಪ್ರಭುತ್ವವು, ಸಂಸತ್ತಿನೊಂದಿಗಿನ ಹೋರಾಟದಲ್ಲಿ ತಮ್ಮ ಪರವಾಗಿ ಮಧ್ಯಪ್ರವೇಶಿಸಬೇಕೆಂದು ಸತತವಾಗಿ ಮಾಡಿದ ಕೋರಿಕೆಯು, ರಾಜ್ಯಗಳು "ದಂಗೆ" ಮತ್ತು ಕಾಂಗ್ರೆಸ್‌ ದೇಶದ್ರೋಹಿಗಳ ಕೈಯಲ್ಲಿದೆ ಎಂದು ರಾಜನು ಘೋಷಿಸುವಂತೆ ಮಾಡಿದವು. 1776ರಲ್ಲಿ, ಮೂಲ ಹದಿಮೂರು ರಾಜ್ಯಗಳ ಪ್ರತಿನಿಧಿಗಳು ಎರಡನೇ ಭೂಖಂಡೀಯ ಕಾಂಗ್ರೆಸ್‌ನಲ್ಲಿ ಸ್ವಾತಂತ್ರ್ಯಾ ಘೋಷಣೆಯನ್ನು ಅನುಮೋದಿಸಲು ಸರ್ವಾನುಮತದಿಂದ ಆಯ್ಕೆಯಾದರು. ಈ ಘೋಷಣೆಯು ಈಗ ಬ್ರಿಟಿಷ್ ರಾಜಪ್ರಭುತ್ವವನ್ನು ಹಾಗೂ ಅದರ ಸಂಸತ್ತನ್ನೂ ನಿರಾಕರಿಸಿದೆ. ಈ ಘೋಷಣೆಯು ಅಮೆರಿಕ ಸಂಯುಕ್ತ ಸಂಸ್ಥಾನವನ್ನು ಸ್ಥಾಪಿಸಿತು. ಇದು ಮೂಲತಃ ರಾಜ್ಯ ಶಾಸಕಾಂಗಗಳಿಂದ ಆಯ್ಕೆಯಾದ ಪ್ರಾತಿನಿಧಿಕ ಸರಕಾರದಿಂದ ಅಸಂಯುಕ್ತ ಕಾನ್ಫೆಡರೇಶನ್ ಆಗಿ ಆಡಳಿತ ನಡೆಸಲ್ಪಡುತ್ತಿತ್ತು (ಎರಡನೇ ಭೂಖಂಡೀಯ ಕಾಂಗ್ರೆಸ್‌ ಮತ್ತು ಕಾನ್ಫೆಡರೇಶನ್‌ನ ಕಾಂಗ್ರೆಸ್‌ ಅನ್ನು ಗಮನಿಸಿ).
ಸಮುದ್ರಯಾನದ ಕಾಯಿದೆಗಳು
ಬ್ರಿಟಿಷ್ ಸಾಮ್ರಾಜ್ಯವು ಆ ಸಂದರ್ಭದಲ್ಲಿ ವಾಣಿಜ್ಯ ವ್ಯವಸ್ಥೆಯಡಿಯಲ್ಲಿ ಕಾರ್ಯನಿರ್ವಹಿಸುತ್ತಿತ್ತು. ಅದರಲ್ಲಿ ಆರ್ಥಿಕ ಸಂಪತ್ತನ್ನು ಅಥವಾ ಕ್ಯಾಪಿಟಲ್ ಬುಲಿಯನ್ನಿಂದ (ಚಿನ್ನ, ಬೆಳ್ಳಿ ಮತ್ತು ವ್ಯಾಪಾರ ಮೌಲ್ಯ) ಸೂಚಿಸಲಾಗುತ್ತಿತ್ತು. ಇದು ಇತರ ರಾಷ್ಟ್ರಗಳೊಂದಿಗೆ ಧನಾತ್ಮಕ ವ್ಯಾಪಾರ ಸಮತೋಲನದ (ರಫ್ತು ಮತ್ತು ಆಮದುಗಳ ವ್ಯತ್ಯಾಸ) ಮೂಲಕ ಉತ್ತಮವಾಗಿ ಬೆಳೆವಣಿಗೆ ಹೊಂದಿದ ರಾಜ್ಯದಿಂದ ನಡೆಸಲ್ಪಡುತ್ತಿತ್ತು. ಆಡಳಿತ ನಡೆಸುವ ಸರಕಾರವು ಆರ್ಥಿಕ ಸ್ಥಿತಿಯಲ್ಲಿ ಆರ್ಥಿಕ-ರಕ್ಷಣಾ ವಾದಿ ಪಾತ್ರವನ್ನು ವಹಿಸುವ ಮೂಲಕ, ವಿಶೇಷವಾಗಿ ಸುಂಕದ ಕಾನೂನುಗಳನ್ನು ಬಳಸಿಕೊಂಡು ರಫ್ತುಗಳನ್ನು ಪ್ರೋತ್ಸಾಹಿಸಿ ಮತ್ತು ಆಮದುಗಳನ್ನು ಕಡಿಮೆ ಮಾಡಿ ಈ ಗುರಿಗಳನ್ನು ಅಭಿವೃದ್ಧಿ ಪಡಿಸಬೇಕು ಎಂದು ವಾಣಿಜ್ಯ ಸಿದ್ಧಾಂತವು ಸೂಚಿಸುತ್ತದೆ. ಗ್ರೇಟ್ ಬ್ರಿಟನ್‌ ವಸಾಹತುಗಳ ಆರ್ಥಿಕ ಸ್ಥಿತಿಯನ್ನು ವಾಣಿಜ್ಯ ಸಿದ್ಧಾಂತದ ತತ್ವಗಳ ಪ್ರಕಾರ ಸಮುದ್ರಯಾನದ ಕಾಯಿದೆಗಳ ಮೂಲಕ ನಿಯಂತ್ರಿಸಿತು. ಈ ಕಾನೂನುಗಳಿಂದ ವ್ಯಾಪಕವಾಗಿ ತಪ್ಪಿಸಿಕೊಳ್ಳಲಾಗುತ್ತಿತ್ತು. ಅಂತಿಮವಾಗಿ, ಪೂರ್ವನಿರ್ಧಾರಿತ ಮಿತಿ ಇರದ ಶೋಧನೆ ಅಧಿಕಾರಗಳ (ವ್ರಿಟ್ಸ್ ಆಫ್ ಅಸಿಸ್ಟನ್ಸ್) ಬಳಕೆಯಿಂದ ಈ ಕಾಯಿದೆಗಳನ್ನು ಕಟ್ಟುನಿಟ್ಟಾಗಿ ಹೇರಲಾಯಿತು. 1761ರಲ್ಲಿ ಮಸ್ಸಾಚ್ಯುಸೆಟ್ಸ್ ನ್ಯಾಯವಾದಿ ಜೇಮ್ಸ್ ಓಟಿಸ್, ಈ ಆಜ್ಞೆಗಳು ವಸಾಹತುಗಾರರ ಸಂವಿಧಾನಾತ್ಮಕ ಹಕ್ಕುಗಳನ್ನು ಉಲ್ಲಂಘಿಸಿದವು ಎಂದು ವಾದಿಸಿದನು. ಅವನು ಆ ಕೇಸ್‌ನಲ್ಲಿ ಸೋತನು. ಆದರೆ ನಂತರ ಜಾನ್ ಆಡಮ್ಸ್ "ಅಮೆರಿಕಾದ ಸ್ವಾತಂತ್ರ್ಯವು ಆಗಲೇ ಹುಟ್ಟಿಕೊಂಡಿತು" ಎಂದು ಬರೆದಿದ್ದಾನೆ. 1762ರಲ್ಲಿ ಪ್ಯಾಟ್ರಿಕ್ ಹೆನ್ರಿಯು, ಶಾಸಕಾಂಗವು ಒಂದು ಕಾನೂನನ್ನು ಮಂಡಿಸಿ, ಅದು ರಾಜನಿಂದ ನಿರಾಕರಿಸಲ್ಪಟ್ಟ ವರ್ಜಿನಿಯಾದಲ್ಲಿನ ಪಾರ್ಸನ್ ಕಾರಣವನ್ನು ಸೂಚಿಸಿದನು. ಹೆನ್ರಿಯು ಹೀಗೆಂದು ವಾದಿಸಿದ್ದಾನೆ - "ಒಬ್ಬ ರಾಜನು ಅವನ ಜನರಿಗೆ ಮುಖ್ಯ ನಾಯಕನಾಗಿದ್ದುಕೊಂಡು ಈ ಪ್ರಯೋಜಕರ ಕಾಯಿದೆಗಳಿಗೆ ಅವಕಾಶ ನೀಡದಿರುವುದು ಅವನನ್ನು ಒಬ್ಬ ನಿರಂಕುಶಾಧಿಕಾರಿಯನ್ನಾಗಿ ಮಾಡುತ್ತದೆ ಹಾಗೂ ಅವನ ಜನರ ವಿಧೇಯತೆಗೆ ಎಲ್ಲಾ ಹಕ್ಕುಗಳ ದಂಡ ತೆರಬೇಕಾಗುತ್ತದೆ".
ಪಶ್ಚಿಮದ ಗಡಿನಾಡು
ಫ್ರೆಂಚ್ ಮತ್ತು ಭಾರತದ ಕದನದ ನಂತರ, ಬ್ರಿಟಿಷ್ ಸರಕಾರವು ಸಾಧ್ಯವಾದಷ್ಟು ರಕ್ಷಣಾ ವೆಚ್ಚವನ್ನು ಕಡಿಮೆ ಮಾಡಲು ಪ್ರಯತ್ನಿಸಿತು ಹಾಗೂ ಫ್ರೆಂಚ್ ಒಂದಿಗೆ ಸಂಬಂಧ ಬೆಳೆಸಿಕೊಂಡಿದ್ದ ಭಾರತೀಯ ಸಮುದಾಯಗಳೊಂದಿಗೆ ಶಾಂತಿಯುತ ಸಂಬಂಧಗಳನ್ನು ನಿರ್ವಹಿಸುವ ಉದ್ದೇಶವನ್ನು ಹೊಂದಿತ್ತು. ಇದಕ್ಕಾಗಿ 1763ರ ಘೋಷಣೆಯು, ಅಪ್ಪಲಚಿಯನ್ ಮೌಂಟೇನ್ಸ್ ಭಾರತಕ್ಕೆ ಸೇರಿದ ಪ್ರದೇಶವೆಂದು ನಿರೂಪಿತವಾದುದರಿಂದ ಅಲ್ಲಿನ ವಸಾಹತುಗಾರಿಕೆಯನ್ನು ಪರಿಮಿತಗೊಳಿಸಿತು. ಇದನ್ನು ಲೆಕ್ಕಿಸದೆ, ಹಲವಾರು ವಸಾಹತುಗಾರರು ಪಶ್ಚಿಮಕ್ಕೆ ಹೋಗುವುದನ್ನು ಮತ್ತು ಅಲ್ಲಿ ಗುತ್ತಿಗೆ ಪ್ರದೇಶಗಳನ್ನು ಸ್ಥಾಪಿಸುವುದನ್ನು ಮುಂದುವರಿಸಿದರು. ಘೋಷಣೆಯನ್ನು ಶೀಘ್ರದಲ್ಲಿ ಮಾರ್ಪಡಿಸಲಾಯಿತು ಹಾಗೂ ಅದು ನಂತರ ವಸಾಹತೀಕರಣಕ್ಕೆ ಅಡಚಣೆಯನ್ನುಂಟುಮಾಡಲಿಲ್ಲ. ಆದರೆ ಅದರ ಪ್ರಕಟಣೆ ಮತ್ತು ವಸಾಹತುಗಾರರನ್ನು ಸಂಪರ್ಕಿಸದೆ ಬರೆಯಲಾಗಿದೆ ಎಂಬ ವಿಷಯವು ಅವರನ್ನು ಸಿಟ್ಟುಗೊಳಿಸಿತು. 1774ರ ಕ್ವೆಬೆಕ್ ಕಾಯಿದೆ ಹದಿಮೂರು ವಸಾಹತುಗಳ ವಾದಗಳನ್ನು ಲಕ್ಷಿಸದೆ, ಕ್ವೆಬೆಕ್ನ ಗಡಿಯನ್ನು ಓಹಿಯೊ ನದಿಯವರೆಗೆ ವಿಸ್ತರಿಸಿತು. ಆ ನಂತರ ಅಮೆರಿಕನ್ನರು ಲಂಡನ್‌ನ ಹೊಸ ಕಾನೂನುಗಳಿಗೆ ಗೌರವವನ್ನು ನೀಡಲಿಲ್ಲ; ಅವರು ಸೇನೆಗೆ ಕಟ್ಟುನಿಟ್ಟಾಗಿ ಅಭ್ಯಾಸ ಮಾಡಿಸಿದರು ಹಾಗೂ ಯುದ್ಧಕ್ಕಾಗಿ ವ್ಯವಸ್ಥೆ ಮಾಡಿಕೊಂಡರು.
ಪ್ರಾತಿನಿಧ್ಯವಿಲ್ಲದ ತೆರಿಗೆ ಸಂದಾಯ
1763ರಲ್ಲಿ ಗ್ರೇಟ್ ಬ್ರಿಟನ್‌ ಉತ್ತರ ಅಮೆರಿಕದಲ್ಲಿ ವ್ಯಾಪಕ ಹಿಡಿತವನ್ನು ಸಾಧಿಸಿತು. ಹದಿಮೂರು ವಸಾಹತುಗಳೊಂದಿಗೆ ಇಪ್ಪತ್ತನಾಲ್ಕು ಸಣ್ಣ ವಸಾಹತುಗಳು ರಾಜಪ್ರಭುತ್ವದ ಗವರ್ನರುಗಳಿಂದ ನೇರವಾಗಿ ಆಳಲ್ಪಟ್ಟವು. ಏಳು ವರ್ಷದ ಕದನದ ಗೆಲುವು ಗ್ರೇಟ್ ಬ್ರಿಟನ್‌ಗೆ ನ್ಯೂ ಫ್ರಾನ್ಸ್ (ಕೆನಡಾ), ಸ್ಪ್ಯಾನಿಶ್ ಫ್ಲೋರಿಡಾ ಮತ್ತು ಮಿಸ್ಸಿಸಿಪ್ಪಿ ನದಿಯ ಪೂರ್ವ ಭಾಗದ ಅಮೆರಿಕಾದ ಮೂಲನಿವಾಸಿಗಳ ಪ್ರದೇಶಗಳನ್ನು ಕೊಟ್ಟಿತು. ಆದರೂ 1765ರಲ್ಲಿ ವಸಾಹತುಗಾರರು ಅವರನ್ನು, ಬ್ರಿಟನ್‌ನ ಪ್ರಜೆಗಳ ಐತಿಹಾಸಿಕ ಹಕ್ಕು ಮತ್ತು ಕಟ್ಟುಪಾಡುಗಳೊಂದಿಗೆ ಬ್ರಿಟಿಷ್ ರಾಜನ ನಿಷ್ಠಾವಂತ ಪ್ರಜೆಗಳೆಂದು ಪರಿಗಣಿಸಿದರು. ವಸಾಹತುಗಳು ಫ್ರೆಂಚ್ ಮತ್ತು ಭಾರತದ ಕದನದ ಸಂದರ್ಭದಲ್ಲಿ ಉಂಟಾದ ಸಾಲದಲ್ಲಿ ಆಸಕ್ತಿ ವಹಿಸುವುದನ್ನು ಅಥವಾ ಹಿಂದಕ್ಕೆ ಸರಿಯುವುದನ್ನು ಬ್ರಿಟಿಷ್ ನಿರೀಕ್ಷಿಸಲಿಲ್ಲ. ಆದರೆ ಅವರು ವಸಾಹತುಗಳ ರಕ್ಷಣೆಗೆ ಮಾಡಿದ ಖರ್ಚಿನ ಸ್ವಲ್ಪ ಭಾಗವನ್ನು ಅಮೆರಿಕನ್ನರು ಪಾವತಿಸಬೇಕೆಂದು ಹೇಳಿದರು. ಭೂಖಂಡೀಯ ವಸಾಹತುಗಳ ಮತ್ತು ವೆಸ್ಟ್ ಇಂಡೀಸ್ನ ರಕ್ಷಣೆಗಾಗಿ ಮಾಡಿದ ಖರ್ಚಿನ ಅಂದಾಜು ವಾರ್ಷಿಕವಾಗಿ ಸರಿಸುಮಾರು £200,000ನಷ್ಟಿತ್ತು. ಈ ಯುದ್ಧದ ನಂತರದ ಬ್ರಿಟಿಷ್, ವಸಾಹತುಗಳಿಗೆ ಈ ಮೊತ್ತಕ್ಕೆ £78,000ನಷ್ಟು ತೆರಿಗೆ ವಿಧಿಸುವ ಗುರಿಯನ್ನು ಹೊಂದಿತ್ತು. ಸಂಸತ್ತು ಸಂಪೂರ್ಣ ನಿಯಂತ್ರಣದಲ್ಲಿರುವುದನ್ನು ಕಂದಾಯವು ಪ್ರಮಾಣೀಕರಿಸಿತೆಂದು ಲಂಡನ್ ಸೂಚಿಸಿತು. ವಸಾಹತುಗಾರರೊಂದಿಗಿನ ಸಮಸ್ಯೆಯೆಂದರೆ ತೆರಿಗೆಗಳು ಹೆಚ್ಚಾಗಿದ್ದವೆಂಬುದಲ್ಲ (ಅವು ಕಡಿಮೆಯಾಗಿದ್ದವು), ತೆರಿಗೆಗಳನ್ನು ವಿಧಿಸಿದ ಸಂಸತ್ತಿನಲ್ಲಿ ವಸಾಹತುಗಳು ಯಾವುದೇ ಪ್ರಾತಿನಿಧ್ಯವನ್ನು ಹೊಂದಿಲ್ಲವೆಂಬುದಾಗಿತ್ತು. 1775ರಲ್ಲಿ ಲಾರ್ಡ್ ನಾರ್ತ್, ಇಂಗ್ಲೀಷರು ತೆರಿಗೆಗಳಲ್ಲಿ ವಾರ್ಷಿಕವಾಗಿ ಸುಮಾರು ಇಪ್ಪತ್ತೈದು ಷಿಲಿಂಗನ್ನು ಪಾವತಿಸುತ್ತಾರೆ ಆದರೆ ಅಮೆರಿಕನ್ನರು ಕೇವಲ ಆರುಪೆನ್ನಿಯನ್ನು ಮಾತ್ರ ಪಾವತಿಸುತ್ತಾರೆ ಎಂದು ಬ್ರಿಟಿಷ್ ಪರವಾಗಿ ವಾದಿಸಿದನು. "ಪ್ರಾತಿನಿಧ್ಯವಿಲ್ಲದೆ ತೆರಿಗೆ ಪಾವತಿಸುವುದಿಲ್ಲ" ಎಂಬ ಘೋಷಣಾ ವಾಕ್ಯವು ಅಮೆರಿಕಾದಲ್ಲಿ ಜನಪ್ರಿಯವಾಯಿತು. ಲಂಡನ್ ವಸಾಹತುಗಾರರನ್ನು "ವಾಸ್ತವಿಕವಾಗಿ ನಿರೂಪಿಸಲಾಗುತ್ತದೆ" ಎಂದು ಸಮರ್ಥಿಸಿಕೊಂಡಿತು; ಆದರೆ ಹೆಚ್ಚಿನ ಅಮೆರಿಕನ್ನರು ಇದನ್ನು ನಿರಾಕರಿಸಿದರು.
1764 – ಹೊಸ ತೆರಿಗೆಗಳು
1764ರಲ್ಲಿ ಸಂಸತ್ತು ಶುಗರ್ ಆಕ್ಟ್ ಮತ್ತು ಕರೆನ್ಸಿ ಆಕ್ಟ್ಅನ್ನು ವಿಧಿಸಿತು. ಇದು ವಸಾಹತುಗಾರರನ್ನು ಮತ್ತಷ್ಟು ಕೆರಳಿಸಿತು. ಪ್ರತಿಭಟನೆಗಳು ಪ್ರಬಲವಾದ ಹೊಸ ವಿಧಾನ ಬ್ರಿಟಿಷ್ ಸರಕಿನ ಉದ್ದೇಶಪೂರ್ವಕವಾದ ಬಹಿಷ್ಕಾರಕ್ಕೆ ದಾರಿ ಮಾಡಿಕೊಟ್ಟವು. ಬ್ರಿಟಿಷ್ ಅದೇ ವರ್ಷ ಕ್ವಾರ್ಟೆರಿಂಗ್ ಕಾಯಿದೆಅನ್ನು ವಿಧಿಸುವ ಮೂಲಕ ವಸಾಹತುಗಾರರನ್ನು ಮತ್ತಷ್ಟು ಕೆಳಕ್ಕೆ ತಳ್ಳಿತು. ಈ ಆಕ್ಟ್ ಬ್ರಿಟಿಷ್ ಸೈನಿಕರನ್ನು ಕೆಲವು ಪ್ರದೇಶಗಳ ನಿವಾಸಿಗರ ಖರ್ಚಿನಲ್ಲಿ ಬಿಡದಿಗಳಲ್ಲಿ ಇರಿಸುವಂತೆ ಘೋಷಿಸಿತು.
ಸ್ಟ್ಯಾಂಪ್ ತೆರಿಗೆ ಶಾಸನ 1765
1765ರಲ್ಲಿ ವಿಧಿಸಲಾದ ಸ್ಟ್ಯಾಂಪ್ ತೆರಿಗೆ ಶಾಸನ ಸಂಸತ್ತು ವಸಾಹತುಗಳ ಮೇಲೆ ಜಾರಿಗೊಳಿಸಿದ ಮೊದಲ ನೇರ ತೆರಿಗೆಯಾಗಿದೆ. ಎಲ್ಲಾ ವಾರ್ತಾಪತ್ರಿಕೆಗಳು, ಪಂಚಾಂಗಗಳು, ಕರಪತ್ರಗಳು ಮತ್ತು ಅಧಿಕೃತ ದಾಖಲೆಗಳು ಮಾತ್ರವಲ್ಲದೆ ಇಸ್ಪೀಟು ಕಟ್ಟುಗಳೂ ಸ್ಟ್ಯಾಂಪ್‌ಗಳನ್ನು ಹೊಂದಿರಬೇಕಾಗಿತ್ತು. ಎಲ್ಲಾ 13 ವಸಾಹತುಗಳು ಭಾವೋದ್ವೇಗದಿಂದ ವಿರೋಧಿಸಿದವು. ವರ್ಜಿನಿಯಾದಲ್ಲಿ ಪ್ಯಾಟ್ರಿಕ್ ಹೆನ್ರಿ ಮತ್ತು ಮಸ್ಸಾಚ್ಯುಸೆಟ್ಸ್‌ನಲ್ಲಿ ಜೇಮ್ಸ್ ಓಟಿಸ್ ಮೊದಲಾದ ಜನಪ್ರಿಯ ಮುಖಂಡರು ಪ್ರತಿಭಟನೆಯಲ್ಲಿ ಜನರನ್ನು ಒಂದುಗೂಡಿಸಿದರು. "ಸನ್ಸ್ ಆಫ್ ಲಿಬರ್ಟಿ" ಎಂಬ ರಹಸ್ಯ ಗುಂಪೊಂದು ಅನೇಕ ಪಟ್ಟಣಗಳಲ್ಲಿ ರೂಪುಗೊಂಡಿತು ಹಾಗೂ ಸ್ಟ್ಯಾಂಪ್‌ಗಳನ್ನು ಮಾರಾಟ ಮಾಡಿದರೆ ಹಿಂಸೆಯ ಮೂಲಕ ಬೆದರಿಕೆ ಹಾಕಿತು. ಬೋಸ್ಟನ್‌‌ನಲ್ಲಿ, ಸನ್ಸ್ ಆಫ್ ಲಿಬರ್ಟಿಯು ವೈಸ್ ಅಡ್ಮಿರಲ್‌ನ ಕೋರ್ಟಿನ ದಾಖಲೆಗಳನ್ನು ಸುಟ್ಟುಹಾಕಿತು ಹಾಗೂ ಮುಖ್ಯ ನ್ಯಾಯಮೂರ್ತಿ ಥೋಮಸ್ ಹಟ್ಚಿನ್ಸನ್ನ ವಿಲಾಸಮಯ ಮನೆಯನ್ನು ದರೋಡೆ ಮಾಡಿತು. ಸಂಯುಕ್ತ ಕಾರ್ಯಾಚರಣೆಗಾಗಿ ಅನೇಕ ಶಾಸನ ಸಭೆಗಳನ್ನು ಕರೆಯಲಾಯಿತು ಹಾಗೂ ಒಂಬತ್ತು ವಸಾಹತುಗಳು ನ್ಯೂಯಾರ್ಕ್ ನಗರದಲ್ಲಿ 1765ರ ಅಕ್ಟೋಬರ್‌ನಲ್ಲಿ ನಡೆದ ಸ್ಟ್ಯಾಂಪ್ ಆಕ್ಟ್ ಕಾಂಗ್ರೆಸ್‌ಗೆ ಪ್ರತಿನಿಧಿಗಳನ್ನು ಕಳುಹಿಸಿತು. ಜಾನ್ ಡಿಕಿನ್ಸನ್ ನಿರ್ದೇಶಿಸಿದ ಮಂದಗಾಮಿಗಳು, ಪ್ರಾತಿನಿಧ್ಯವಿಲ್ಲದೆ ವಿಧಿಸಿದ ತೆರಿಗೆಗಳು ಅವರ ಇಂಗ್ಲೀಷರ ಹಕ್ಕುಗಳನ್ನು ಉಲ್ಲಂಘಿಸಿದವೆಂದು ನಿರೂಪಿಸುತ್ತಾ, "ಹಕ್ಕು ಮತ್ತು ದೂರುಗಳ ಘೋಷಣೆ"ಯೊಂದನ್ನು ಸಾರಿದರು. ಬ್ರಿಟಿಷ್ ವಾಣಿಜ್ಯ ಸರಕಿನ ಆರ್ಥಿಕ ಬಹಿಷ್ಕಾರದ ವಿಷಯಕ್ಕೆ ಪ್ರಾಮುಖ್ಯತೆಯನ್ನು ನೀಡಿದರಿಂದ ವಸಾಹತುಗಳ ಆಮದುಗಳು 1764ರಲ್ಲಿದ್ದ £2,250,000ರಿಂದ 1765ರ ಹೊತ್ತಿಗೆ £1,944,000ರಷ್ಟಕ್ಕೆ ಕುಸಿಯಿತು. ಲಂಡನ್‌ನಲ್ಲಿ ರಾಕಿಂಗ್ಯಮ್ ಸರಕಾರವು ಆಡಳಿತಕ್ಕೆ ಬಂದ ಸಂದರ್ಭದಲ್ಲಿ, ಸಂಸತ್ತು ಸ್ಟ್ಯಾಂಪ್ ತೆರಿಗೆ ಶಾಸನವನ್ನು ಹಿಂತೆಗೆದುಕೊಳ್ಳಬೇಕೇ ಅಥವಾ ಅದನ್ನು ಬಲವಂತವಾಗಿ ವಿಧಿಸಲು ಸೇನೆಯನ್ನು ಕಳುಹಿಸಬೇಕೇ ಎಂದು ಚರ್ಚಿಸಿತು. ಬೆಂಜಮಿನ್ ಫ್ರ್ಯಾಂಕ್ಲಿನ್ ಫ್ರೆಂಚ್ ಮತ್ತು ಅಮೆರಿಕಾದ ಮೂಲನಿವಾಸಿಗಳ ವಿರುದ್ಧದ ಯುದ್ಧಗಳ ಸರಣಿಯಲ್ಲಿ ಸಾಮ್ರಾಜ್ಯವನ್ನು ರಕ್ಷಿಸುವಲ್ಲಿ ವಸಾಹತುಗಳು ಅತಿ ಹೆಚ್ಚಿನ ಪ್ರಮಾಣದಲ್ಲಿ ಜನಬಲ, ಹಣ ಮತ್ತು ಬಲಿಯನ್ನು ನೀಡಿವೆ ಹಾಗೂ ಆ ಯುದ್ಧಗಳಿಗಾಗಿ ಮತ್ತಷ್ಟು ತೆರಿಗೆಗಳನ್ನು ಪಾವತಿಸಲು ಹೇಳುವುದು ನ್ಯಾಯವಲ್ಲದ್ದು ಮತ್ತು ಅದು ದಂಗೆಯನ್ನು ಉಂಟುಮಾಡಬಹುದು ಎಂದು ವಿವರಿಸುತ್ತಾ ಬಹಿಷ್ಕರಿಸುವವರಿಗಾಗಿ ಕೇಸೊಂದನ್ನು ಹೂಡಿದನು. ಸಂಸತ್ತು ಇದನ್ನು ಒಪ್ಪಿ, ತೆರಿಗೆಯನ್ನು ಹಿಂತೆಗೆದುಕೊಂಡಿತು. ಆದರೆ "ಡಿಕ್ಲರೇಟರ್ ಆಕ್ಟ್"ನಲ್ಲಿ 1766ರ ಮಾರ್ಚ್‌ನಲ್ಲಿ ಸಂಸತ್ತು "ಎಲ್ಲಾ ಸಂದರ್ಭದಲ್ಲೂ" ವಸಾಹತುಗಳಿಗೆ ಕಾನೂನುಗಳನ್ನು ಮಾಡುವ ಸಂಪೂರ್ಣ ಅಧಿಕಾರವನ್ನು ಪುನಃಪಡೆದುಕೊಂಡಿದೆ ಎಂದು ಸೂಚಿಸಿತು.
ಟೌವ್ನ್‌ಶೆಂಡ್‌ ಆಕ್ಟ್ 1767 ಮತ್ತು ಬೋಸ್ಟನ್‌ ಹತ್ಯಾಕಾಂಡ 1770
1767ರಲ್ಲಿ ಸಂಸತ್ತು ಟೌವ್ನ್‌ಶೆಂಡ್‌ ಆಕ್ಟ್ಅನ್ನು ಜಾರಿಗೆ ತಂದಿತು. ಇದು ಕಾಗದ, ಗಾಜು ಮತ್ತು ಟೀ ಮೊದಲಾದ ಹಲವಾರು ಅವಶ್ಯಕ ವಸ್ತುಗಳ ಮೇಲೆ ತೆರಿಗೆಯನ್ನು ವಿಧಿಸಿತು. ತೆರಿಗೆಗಳ ಹೆಚ್ಚಳದಿಂದ ಕೋಪಗೊಂಡ ವಸಾಹತುಗಾರರು ಬ್ರಿಟಿಷ್ ಸರಕುಗಳ ಬಹಿಷ್ಕಾರವನ್ನು ಕೈಗೊಂಡವು. ಬೋಸ್ಟನ್‌ನಲ್ಲಿ 1770ರ ಮಾರ್ಚ್ 5ರಂದು ದೊಡ್ಡ ಜನಸಮೂಹವೊಂದು ಬ್ರಿಟಿಷ್ ಸೈನಿಕರ ಗುಂಪನ್ನು ಸುತ್ತುವರಿದವು. ಜನಸಮೂಹವು ಬೆಳೆದು ಸೈನಿಕರಿಗೆ ಹೆಚ್ಚು ಹೆಚ್ಚು ಬೆದರಿಕೆ ಹಾಕಲು, ಹಿಮದ ಚೆಂಡುಗಳನ್ನು, ಕಲ್ಲುಗಳನ್ನು ಮತ್ತು ಕಲ್ಲುಪುಡಿಗಳನ್ನು ಎಸೆಯಲು ಆರಂಭಿಸಿದವು. ಒಬ್ಬ ಸೈನಿಕನಿಗೆ ಕಲ್ಲು ತಾಗಿ, ಕೆಳಕ್ಕೆ ಬಿದ್ದನು. ಪ್ರತಿಯಾಗಿ ಸೈನಿಕರು ಜನಸಮೂಹದ ಮೇಲೆ ಗುಂಡು ಹಾರಿಸಿದರು. ಹನ್ನೊಂದು ಮಂದಿ ಗಾಯಗೊಂಡರು; ಮೂವರು ನಾಗರಿಕರು ಆ ಸ್ಥಳದಲ್ಲೇ ಕೊಲ್ಲಲ್ಪಟ್ಟರು ಹಾಗೂ ಇಬ್ಬರು ಘಟನೆಯ ನಂತರ ಸಾವನ್ನಪ್ಪಿದರು. ಆ ಘಟನೆಯನ್ನು ಬೋಸ್ಟನ್‌ ಹತ್ಯಾಕಾಂಡವೆಂದು ಕರೆಯಲಾಯಿತು. ಸೈನಿಕರನ್ನು ಪರೀಕ್ಷಿಸಿ, ನಿರಪರಾಧಿಗಳೆಂದು ಘೋಷಿಸಲ್ಪಟ್ಟರೂ ಜಾನ್ ಆಡಮ್ಸ್ನಿಂದ ರಕ್ಷಿಸಲ್ಪಟ್ಟರು), ವ್ಯಾಪಕವಾದ ವಿವರಣೆಗಳು ಅತಿ ಶೀಘ್ರದಲ್ಲಿ ವಸಾಹತುಗಾರರ ಭಾವಾತಿರೇಕದ ಅಭಿವ್ಯಕ್ತಿಯು ಬ್ರಿಟಿಷ್ ವಿರುದ್ಧ ಪರಿವರ್ತನೆಯಾಗುವಂತೆ ಪ್ರಚಾರ ಪಡೆದವು. ಇದು ಬ್ರಿಟನ್‌ ಮತ್ತು ಮಸ್ಸಾಚ್ಯುಸೆಟ್ಸ್ ಪ್ರಾಂತದ ನಡುವಿನ ಸಂಬಂಧದಲ್ಲಿ ಅಧೋಗತಿಯ ಇಳಿಕೆಗೆ ಕಾರಣವಾಯಿತು.